Camilan ta` pera` ghuringan otabe jhajhan renceng, jhajhan pasar ye termasuk lemper. Lemper ye riya ola`an bharras ketan ecampor santan pas e pel kepel ben eberri` jhuko` ajam suwir se ne` kene` otabe abon. Biasana ejhual e pasar, pengghir jhalan, ben toko jhajhan. lemper riya esennengi kabbhi kalangan. Ta` jarang kiya lemper benni sakadhar camilan, tape bisa dhaddhi menu sarapan lagghu ben jhajhan pasar laenna. Rassana ye makenyang kiya, soalla camporan bherras ketan bi` santan se makennyang tabu`. Termasuk engko` ye salah settong penggemarra lemper ajam. Regghena lemper bede se pera` Rp 2.500 sampe` Rp 6.000,00. tambeh larang, biasana tambeh lembu` rassa lemperra ben ta` ghampang bau.


Shinta alakoh ning yayasan. Ghen depak ning akhir tahun, yayasan kennengan Shinta alakoh ngadaaghi rapat evaluasi akhir tahun ning apartemen se esewa duw malem. Malem sittong, Shinta ben sakancaan fokus a diskusi evaluasi taon berik ben rencana taon dheteng. Ning malem duwe', tak pateh fokus polanah pembahasan la mareh kabbhi. POlanah tak pateh serius ben tak pateh fokus, SHinta pas ngajhe' anaken norok ka Apartemen. Ning Apartemen se e sewa yayasan, bede bathup ben water heater. Shinta engak mon anak'en lebuh mon a rendam ning bathup. Pas dhepak anaken langsung amain. Shinta nyiapghi aing angak ghebey berendam ben amain aing. Samarenah amain, Shinta ngancaeh ana;en nonton film kartun polanah TV ning apartemennah rajeh ben a langghenan nexflik.


Engko` bhuruan pas bulan desember akhir pertama kalina pole norok acara jalan sehat. Acara akhir taon se mabede ye oreng e kecamatanna engko`. Hadiah utamana umroh ben laenna bannya`. Pera` melle karcis se regghe Rp 10.000,00 la bisa norok. Niatta ye benni terro ollea hadiah utama, tape terro ajhalana soko se ghebey masehat ka bhadhan, ngenneng ta` ngenneng ye pokokna niat olahraga ajhalan soko. Ongghu nganghuy sapatu olahraga pas lebat sab`an. Ye ta` jhauh ra, pera` sennengnga lebat saba pas mun la mare enga` se arassa leggha ben puas. Aromasa la ce` abiddhe ta` olahraga, pas olahraga pekkeran enga` se seggher ben nyaman. Terang ben nga` enga` pas bakto gi` kanak senneng ka olahraga aslina engko`.


Kake mon tao filem "The Lions Secret" bhakal senneng sara. Filem se-kasean otaba ta-cintaan biyasana ta' pate lebur. Tape reya bhidha, filem parjhudhuwan se di budina binina neser ongghu da' ka lakena. se bine' soghi, se lake' kalowaran tentara. filem reya asalkan dari Naghara Cena. Areya ngajhari kita kabbhi kaangghuy neser kalaban ta' ngarep balesan langsong otaba terro eyalemma maso se bine'. areya cinta se ehlas ban se lake' segghut nyangsara polana binina, tape se lake' ta' matao nyangsarana sakale, pagghun eyerrep kantos se bine' aherra tao jha' lakena reya ajhuwang ghu-ongghu kaangghuy masenneng ban mabhunga binena. Filem reya bhaghus sara econgngo' oreng se la akalowarga otaba se ghita' ma'le kalowargana odi' senneng.


Olimpiade otabeh e delem bhasa Perancis e kocak Les Jeux Oympiques ajiah ajang olahraga internasional empka taonan se nandingaghi cabang cabang olahraga osom panas ben osom cellep ben e norok'en bik ebuen atlet se akompetisi e delem bennyak macem pertandingan olahraga. Olimpiade ajiah kompetisi olahraga paleng rajeh ben paleng terkenal e dhunnyah, bik lebbi deri 200 neghereh norok apartisipasi. Dek adek eng Olimpiade keng berlangsung e Yunani konah sampe akhirreh teppak taon 393 M olimpiade konah jiah e peambu bik kaisar Romawi, Theodosius. Olimpiade selanjutteh e peodik pole bik seoreng bangsawan Perancis nyamanah Pierre Fredy Baron de Coubertin teppak taon 1896.


Jhe` tako` maseh ba`na kabbhi odi`na terancam. Oreng mun yakin ka se Kobasa mun la takdirra gi` odi` ye bhakal odi`, tape mun la mate takdirra, maseh e usahaaghi ye pagghun mate. Abe` mun dalem keadaan darurat kodhu pasrah tape ye endi` usaha. Jhe` kabater ben pola maca dhu`a. Dhu`a otabe dzikkiran riya eparcaja neng kabbhi aghama bisa ma tenang ate se korang nyaman otabe kabater sara. Mun la ngadheppi kondisi darurat misalla nenghunung abe`na elang , langsung nyare cara sabisana pokokna kodhu pagghun odi`. Jhe` ghampang nyerah kiya dhaddhi oreng. pekker coba` reng lambe` ruwa mun entar ka ghunung pas tade` teknologi, ma` bisa bertahan odi`. ta` ghampang nyerah. Mekker apa se gi` bisa elakoni ma` le salamet.


Engkok andik kancah binik, mun ngakan odeng marenah jiah pas tel-getel mera bedeh bindullah beden bik muanah. Bibirrah pole sampe bere. Kocaeng orengah lakaran deiyeh mun marenah ngakan odeng otabeh kakanan tasek laennah. Mun engak jiah e kocak alergi seafood. Se e kocak Alergi jiah reaksinah beden polanah ngakan hasel tasek engan jhukok, odeng, kerang otabeh laennah. Ye ken la niser deiyeh mun marenah ngakan pas engak jiah. Deddhi lok bisa nikmataghi kakanan tasek sebedeh. Biasanah mun la engak jiah, tang kancah entar ka dokter keaangghuy a pereksah kolek-eng. Deghik san la mareh e berrik obat pas la beres pole.


Bede kasus kiya nak kanak ngode jhaman sateya negghu film bisa bebas lebat YouTube otabe aplikasi film laenna dari HP. Mun ta` bisa ngontrol abe`na, bisa bhai salah jhalan. Contohna enga` kasus ngandung e luarra kabin neng Ponorogo, Jawa Timur. Sampe` bede atosan mored SMP ben SMA se etemmu ngandung. dampak dari pandemi se askolah lebat online kiya mendukung. Jhet serba salah ongghu odi` e jhaman sosial media enga` riya. Tojhuanna ghebey hiburan se positif, malah dhaddhi calakana abe`na. Riya ca`na dari reng tua, kontrol ben berri` pengertian ka anak tontonan apa se kodhu e abes, berri` pangajharan. Jhe` ben saromben negghu neng HPna. Pas pole ye nak kanak ngode kodhuna nengghu film se positif se endi` nilai perjuangan ben semangat menggapai cita-cita. Se masenneng ben ta` kaku bede.


Kaodi'an neng dhisa riya gi' lebbih tradisional etambhang odi' neng kotta. Ye ta' pera' ruwa, alamma gi' ejhu, bannya' keban ternak. Reng orengnga ta' mok emok mun mekker bi' bannya' sokkorra pole. Gi' kentel ben adhat ben budayana. Nyamana odi' paste bede lebbih ben korangnga. Lebbihna ye reng dhisa riya secara kaodi'an narema bedena, ta' ghampang aserro. Kabbhi elakone pokokna bisa odi' la sokkor raja. Korangnga ye ampo nyator jhube'na oreng alias san rasan oreng. Salaen ruwa ye ruwet mun la urusanna bi' adhat. Misalla mun bede kapatean kodhu bede sasandhing ghebey reng se bhuru mate. Padahal la ebelei mun ta' usah aberri' nga'ruwa, cokop tahlilan otabe salamettan. Ongghu marepot.


Kennengngan wisata riya bede pole e daerah Situbondo. Nyamana aeng terjun Bhukit Emas se bede e dhisa Kajumas, Situbondo. Aeng terjun riya bede e lao` jhauh dari jhalan Pantura Situbondo, kera-kera 29 kilometer. Jalahn kadissa` gi` jalan alami, aluk-bhiluk bannya` tikungan ben bato tape bannya` kembhang e pengghir jhalanna se la e tata rapi. Bede kiya bato-bato raja se bede tolesan konana pas jir jiran ju kaju e pengghir jalanna. Salaen ruwa bede kiya okeran se abentuk cetakka manossa se e gheby dari pahatanna oreng. Pajhet kasoh mun perjalananna, tape paste bhakal ta` rogi olle pemandangan se bhagus e dissa`. Suasana alam se jhu ejhu ben segger maelang stres bi` sompek. Regghena gratis, sapa bhai dessa` lah.


Bannyak sarah kadaddhian se lok bisa maghabay nyaman ka ren oreng, tarotamannah neka para pemaen se eka;dhimmah hal jareya lakaran bannyak kadaddhian neng lapangan. Dhalam masalah ka'dhinto, apah se ekelakoh reng oreng neka lakaran lok padeh kakabhi, bannyak kondisi pemaen neka se kadhang e loar betessan se eka'dhimmah lok toman kita pekkeren sabelummah. Daddhi carah se paleng penteng manabi bedeh acara tandhing neka pemaen kodhu ngastete kalabhan badhannah dhibi' tarotamannah kasehadhen bhang sebhang. Bedeh ghi oreng se maen rekket ka'dhinto lajuh sakek dhak dhadhak ban bedeh se jantungan teppak amaen ban a tandhing. Kalbhan dhari jareya lakar kodhu pebannyak tengateh ban duweh bhein sopajha selamet.


Ngerayaaghi molodhen e bernain bik mecah sejarah odik eng nabi Muhammad SAW. Molaen deri laher, budi pekerti, ciri - ciri fisik, kemuliaan ben mukjizat se e berrik Allah dek Baginda Nabi. Tentoh ariah bisa namba rassah cintanah kita dek Baginda Nabi Muhammad SAW ben mantepaghi keimanannah kita. Selaen jiah perayaan molodhen kiah ghebey beddhe male ngajhek umat Islam mecah ssholawet dek Nabi. Ariah le sesuai bik perentanah Allah SWT e delem Qor'an jhek kita e soro bennyak mecah sholawet dek Nabi Muhammad SAW.  Tebhenah perayaan molodhen riah masok dek bid'ah hasanah ( beccek) se le eajheraghi deri oreng lambenah. Kita ghebey generasi ngodeh bisa ngerayaaghi ghebey bennyak alasen se beccek.


Teppak jheman pandemi covid riyah rammeh tang kancah benniyak download game otabe en-maenan lar-olaran neng playstore Hp. Nyamanah maenan jiyah slinko.id. Awallah engkok ngenjem Hp andik tang alek polanah tang alek mareh download  maenan jiyah gelluen. Teppak amaen neng Hp alek jiyah engkok pas kederuy sampe loppaen bik ajher ben tang alek ngamok polanah hp jiyah eyenjem meloloh bik engkok. Hp se bedeh maenan jiyah sampe eyerrep bik tang alek makle tak etegghuk engkok. Aherrah polanah nesser dek tang alek, engkok mentah seporah ben download dibik neng tang hp slinko.id maenan olar jiyah. Tapeh makle lok cek kederuy  engkok mon amaen jiyah ebektoeh.


Carana mun terro kuata nafassa pas berka` bede kakanan se kodhuna e jhauhi ma` le ta` ghampang ngansor. Pertama mun bisa jhe` ampo ngakan cabbhi otabe saos tomat se kemasan instan. Kaduwe` jhauhi nginum es, mun terro ye paleng sakone` sabulan sakale nginum es, mun bisa ye bhuru 3 bulan sakale. Katello` jhe` ampo ngakan kacang tanah pas misalla olahraga`a berka`. Kaempa` mun bisa ben ce` esaranaghi ngorangi ngakan nase` pote ben pabannya` sayur otabe wa` buwaan ben kentang. Kalema` mun bisa kodhu ajhamu sereh, susu se ecampor telor ayam kampong. Kakanan panengnga pengaruh ka kuatta nyaba ben fisikka abe`. Mun la ngangsor ye la kalah biasana.


Koca’en bada careta bhabang pote ban bhabang mera acaka. Dada’en bhabang pote kaelangan emma’en se mate polana sake’ sara. Tao jiya, koca’en bada janda ban ana’en se anyama Bhabang Mera segghut dateng ka romana. Ajhelling enda’ arabat roma ban Bhabang Pote jiya, eppa’en Bhabang Pote ngajhak janda jiya akabin. Da’-kada’en, janda ban ana’en reya bhaghus ka Bhabang Pote. Tape tareppa’en eppa’en ta’ tao reya, Bhabang Pote epaksa soro alako sakabbhinna se bada neng romana. Sampe’ eppa’en mate. Neng settong bakto, ta’ sengaja, Bhabang Pote mangayok kalambhi se ekasennengnge emma’ tirina jiya. Emma’en aghighir, nyoro nyare. Neng jhalan tatemmo bi’ ba-emba se nemmo kalambhi emma’ tirina. Emba jiya enda’ merri’ kor dhibi’en neng-enneng bi’ dhibi’en dalem saminggu. Enda’ Bang Pote. Marena jiya Bang Pote eberri’ labu se aesse emmas. Polana tao, Bang Mera ta’ enda’ kala. Amenta labu ka emba jiya. Dapa’ ka romana, banne emmas se bada neng dalemma. Tape olar se mamate dhibi’en bi’ emma’en.


Kennengan wisata tersembunyi se bedeh neng sudutteh kottah riah andik keindahan alam se luar biasa. Selaen pemandangan alam se raddhin, kennengan riah kiah andik sejumlah fasilitas se bisa e nikmatin bik pengunjung. E kennengan riah, pengunjung bisa nyantai neng taman se ijo ben naong, otabeh nikmatin pemandangan tasek se raddhin deri teras kafe se bedeh e dissah. E kennengan riah kiah bedeh beberempah wahana maenan se bisa e nikmatin bik pengunjung, akadik sur-kelusuren aeng, kolam renang, ben flying fox. Selaen jiah, bedeh kiah are amaen ghebey nak-kanak, akadik playground se bedeh sur-kelusuren ben jen-anjenan bik wahana miniatur kennengah nak kanak bisa ngebey apah bhein.


Engko' ta' senneng mon ngakan jhuko' tase' se ekowae. Bada palappa se ta' cocok ka tang jhila. Tape cora' banne ghun ta' cocok polana epalappae celo' ban arassa amis. Tape mon sala masang palappa ban korang massa', jhuko' tase' apa'a bhai, rassana pada se engko' sebbhut. Amis. Banne ghun dari palappa, tape dari massa'enna se kodhu ghu-ongghu massa'. Jha' sampe', ghi' abau amis. Kadhang engko' ajhelling oreng ngakan se engko' ta' senengnge, pas ngakona nyaman. Dari jiya engko' sadar jha' jhila reya andi' nyaman rassana bang-sebang. Settong oreng ban oreng se laen jhilana lakar ta' pada. Ya mon kakanan se engko' seneng dari jhuko' tase' pagghun jhuko' ennos. Make epalappae da'ramma'a bhai, engko' pagghun dhujan. Kor massa'enna ghu-ongghu massa'. Tape ennos reya ta' kenneng kakan kaangghuy oreng se andi' panyaket kolesterol otaba asamurat. Tako' atamba sara panyaketdha.


Olahraga apa'a bhai pagghun bhuto se anyama nas-panasan. Biyasana areya elakone dhing la emola'enna olahraga futsal ban olahraga se laen. Arowa koca'en bannya' oreng penter, mon tareppa'en alako olahraga, kodhuna bada ghuli se maghuliya bhadhan se lebbi bannya' ban lebbi raja kowaddha. Arowa ma'le ra'-ora' ban dara se ghella' ghi' neng-enneng ban eyangghuya ma'le aghuli lancar tada' cala apa. Arowa bisa keya aghuna ma'le ta' cala sokona mon amaen ebbal. Biyasana na'-kana' neng sakola'an la kor amaen futsal. Ghita' maghuli kene' bhadhan se laen. Arowa sokona bisa ecapo' kram otaba cedra. Kenga'en mon lakar ghu-ongghu ajaga'a bhadhan dari cala se dapa'. Apa pole amaen olahraga se mabi' bannya' ora'.


Saongghunah UMKM (usaha mikro, kecil dan menengah) ajiah usaha produktif se e kaandik perorengan otabeh bhedhen usaha se le menoen kriteria dheddhih usaha mikro. Akadik e atur delem peraturen perundang undangan no. 20 taon 2008, sesuai pengerteyan UMKM ajiah maka kriteria UMKM e bhidheaghi secara masing masing dheddhih usaha mikro, usaha kennek, ben usaha menengah. Usaha mikro jiah usaha ekonomi produktif se andik eng perorengan otabeh bhedhen usaha bik kriteria usaha mikro. Usaha se masok kriteria jiah usaha se andik kekayaan bherse sampe 50 juta ben lok termasuk bangunan ben tana kennengan usaha. Hasel jhuelen usaha mikro sabbhen taonnah paleng bennyak keng 300 juta rupiah.


Oreng taonnah manabi jur konceh jaruah ghaduwan elmoh se lok sae, ollenah dhari paneka sampeyan kodhu onenge manabi kabada'an jur konceh jaruah dhalam settong adhat ban dhisa sampeyan kodhu onenge tojjuan ka'dhinto. Satep jur konceh manabi badha neng settong dhisah jaruah se negghu' ban se onenge sareng masyarakat neng dhisah jariya. manabi sampeyan onenge jur konceh jariah se nyatanah keng a jhaga sopaja kennengan jariah tetep ban pagghun aman kalaban bannya'na oreng se terro madaddhia kennengan neka daddhi kennengan se lok sae. Misallah akadhi neng Nepa ruah, lamba' kan badha jur koncennah tapeh san setyah la ampon adhek oreng oreng dhan badhan manabi entar ka Nepa ban daddhi lok pajuh pole. Daddhi kita neka toreh saleng ajhaga ban ngaregghaen settong sareng se laennah.


Salaen norok bulu tangkis, sempat kiya pas kelas 3 SMP engko` norok voli. Engko aghante ka voli panengnga peminatta bulu tangkis e Situbondo ruwa jarang ben korang bannya` pengalamanna. Akhirra pas engko` norok voli, engko` latian ben tang Bapak se mantan atlet voli kiya. Dalem bakto 3 bulan engko` bisa dhaddhi pemain inti e sakolaan pas engko` akhirra bisa norok lomba. Maseh bakto ruwa engko` pera` dhaddhi pemain cadangan, ta` arapa lah engko` pagghun senneng. Dalem bakto singkat pas engko` bisa arassaaghi juara 1 lomba voli sa kabupaten, sapa se ta` perak. Engkok ce` sennengnga pas dari jeriya semangat teros latian voli e klub voli neng daerah bengkona engko`.


Salaen kuping gaja ban ladrang badha pole kakanan se esennenge ban e kebejien. Nah bhakto neka kulah lelabhat ka compo'na bebek tretan nah ebhu. Kulah e parenge jaghung guring. E sangghu la rangngo'ah ruah ye. e ternyata ghu' ghu' ghu'en se ngakan dele e jellingi sareng reng-oreng neh. Kulah ampon trauma ngakan camelan se maghabya gigih sakek ban nyeloh amargha ghu'ghu'ghu'en se ngakan. Ghan sore neka kulah lok senneng jhagung. Sennengah ladrang sareng jhajan taennah koceng se bharna pote roh le se maghabay mot comot ban rassannah semmoh manes san e kakan. Nah ruah kulah senneng sebab tak liak bhakto e dha'ar.


Kake kodhu tao keya. Reng Madhura andi’ roma se ekoca’ Taneyan Lanjhang. Roma jiya epaddhak lakar ghun ghabay sataretanan sampe’ andi’ manto ban ana’ poto. Biyasana neng pengghir paleng bara’, bada langghar. Ban se bada paleng temor, bada dapor. Taneyan Lanjhang jiya roma abento’ ajhijhir. Emolae dari paleng bara’, romana reng towa se paleng towa. Ban sampe’ romana kompoyya se biyasana bada neng pengghira ban saterrossa. Roma jiya pada bi’ roma patobin. Ghabay kennengngan pamoleyan. Tape, bannya’ oreng se andi’ roma Taneyan Lanjhang ngoca’ senneng ngennengnge roma jiya polana bisa saleng ajaga. Dhing bada pa’-apa’an ghun kare arembhak ka sataretanan. Mon alako, pagghun alako bhareng dalem kabada’an se cokop, cora’en mon odi’ akompol. Mon ecapo’ moseba, pagghun noro’ sossa kabbhi. Laen bi’ odi’ kadhibi’an.


Olahraga se bisa mabahaya'an ka oreng areya olahraga Moto GP. Sepeda se etompa' ajiya santa'en langalae bi' setan. Mon kadung ajhalan, sepeda GP biyasana pada bi' angen santa' lebat. Monyena keya pada ranyeng. Keng mon etompa' bi' oreng se ta' tao, arowa bisa macalaka' ka dhibi'en polana nompa'en ce' santa'en. Mon se anyaman sepeda GP, ajiya tada' se etompa' laon. Pagghun etompa' santa'. Apa pole neng lomba se lakar kodhu mennang nomer settong. Engko' andi' oreng se ekasenneng neng Moto GP. Areya Valentino Rossi. Maske seteya la pensiun otaba ambu noro' lomba GP, Rossi pagghun ekennal bannya' oreng parkarana dhibi'en la olle bannya' piala dhunnya.


Begi pecinta fotografi, pasteh la ta' asing pole bi' istillah "Food Photography".  Mon ba'an terro taoah caranah deddih food photography se professional, ba'an koduh taoh ra-caranah. Se pertama,  kala' foto kakanan ngangguy porsi se pas. Tojhu'nah riyah aghebey kakanan ma'le lebbhi menarik. Guna'aghi kesan minimalis bhektoh moto ma'le jhellingnah lebbhi nyaman ben elegan. Terros bherri' alas e bebenah pereng ma'le kesannah kakanan sajhen menarik bhektoh ejhelling oreng. se katello' latar koduh kontras. Terros je' talebet ngatur kennengan ben guna'aghi peralaten kakanan se sederhana ma'le jhellingnah alami. Samarenah jiyah foto kakanan pa fokus ka kaleburnah kakanan. Se terakhir, edit foto ngangguy filter ma'le lebbhi menarik.


Seghilok eng negghuh pertandingan bal, sebaikkeh perhatiaghi beberempah hal riah. Pertama, paham dek aturannah bal. Mahamin aturannah bal jiah artenah paham dek atura dhesarrah permainan riah. Akadik berempah jumlah pemaen pertim ben deemmah pembegien tugasseh, deemmah bitongan gollah, ben aturan aturan pelanggarannah. Selanjutteh jiah taoh bektonah permainan. E delem bal jiah bektoh e bitong maju deri 0 dek 90, benne kadik kebennyak'an permainan se mitong mundur deri 90 dek 0. Ajiah polanah ngehindarin pertandingan lok ambu secara lok e rakerah. Bal riah olahraga se ngutamaaghi aliran permainan ben mon bektoh rus terusen e peambu, permainannah bisa ngakan bektoh cek abitteh.


Serah se terro es gonjor pak Pa'i. aneka enoman favorit kaloarga seh. Ngobangeh neng Bhangkalan teppa'eng neng adha'na sakolah SMP 2 Bhangkalan. Salah settong enoman legend se dhari taon jhaja'an Belandha, Es Gonjor Pak Pa'i neka ampon terkenal. A jhuel e baddhaen sareng kendih se maghabay rassannah neka laen dhari es gonjor pada umummah. Ban pole rassah manesah neka dhari ghula asli benne ngangghuy sari manis, bunten. Pokok eng rassannah neka nyaman neng eber, napah pole mon meleh e bhaktoh seang. Duh cek rammennah pokok'eng es Pak pa'i neka. jhen dhujennah kaloarga jughan. reggennah coman 4 ebhu la ampon sareng rote tabhar.


Bendungan Jatiluhur ajiah sala sittong bendungan paleng rajeh neng Indonesia se kennengah bedeh neng Kabupaten Purwakarta, Jhebeh Berek. bendungan riah e bangun teppak taon 1957 se tojhuan utamanah ghebey mennoen kabhutoan aeng bekoh ghebey wilayah sekitar, bik ngendaliaghi banjer teppak osom ojhen. Benudngan riah tegghinah depak 150 meter ben lanjhengah sekitar 2.500 meter. Kapasitas penampung aengah kiah cek rajenah, ajiah serajeh 5,1 juta meter kubik. selaen jiah bendungan riah kiah e lengkapin bik saluran irigasi se kehubung bik jaringan irigasi neng sekitar Jhebeh Berek. Selaen ghebey kabhutoan aeng bekoh, bendungan Jatiluhur kiah andik fungsi ghebey kennengan wisata aeng bik masyarakat sekitar.


Melannah reng oreng sadhaja ghi manabi a maen games neng HP neka  lakar la ampon daddhi kasennengannah dhibi'. Mela dhari ka'dhinto kaula biasannah jaruah a maen hp lakar ghaduwan bhakto apa pole maen games neka. games se biasa kulah maenan ghi free fire otaba ML. Aneka pasti oreng sadhajana la oneng, napah pole nak kanak samangken ghi. Sakeng dhari cangginnah teknologi samangken, sampek nak kanak se aomor 4 taonan bein la pelak a maen ML jareya, mangkannah ghitak cokop omor sakaleh. Mela dari nekka, kulah a rassah sala dhibi'. manabi ros terrosan a maen sebab aneka maghabay akacanduan jaruah ka oreng. Manabi kulah ghi angoan alakoh kalakoan se lebbhi sae pole.


Ternyata bedeh pebisnis se benne nyareh untung tapeh mala nyareh rogi. Ajiah Bob Sadino, oreng lakek se terkenal bik setelan kelambhih katok jiah kocak eng abisnis nyareh rogi. "Dek sapah bhein engkok ngocak riah, mereka mesteh lok percajeh. Lok bisa masok dek akallah mereka. Omong kosong kocak eng. Masa iyeh abisnis nyareh rogi?" Bob nerangaghi jhek maksutteh bik ngalak perumpamaan soal gelas se e esse'en setenga. Bedeh 2 pendapat, ajiah gelas setenga kosong ben gelas setenga esseh otabeh bisa setenga esseh setenga kosong. Kabbhi jeweben jiah bhender tergantung cara nyelingah masing masing oreng. Teppak abisnis, kabbhi mesteh nayreh untung, tapeh teppak nyareh untung ampo kiah nemmonen rogi.


Koca'en engko' rowala. Ta' malarat mon ghun terro andi'a usaha ajhuwalan. Kake bisa mokka' neng ada'en romana. Bisa keya mokka kakanan senga' nase' jhuko' ajam egepprek ban mokka' barung kopi nyaman keya. Korla kake bannya' kancana nyaman mon andi' usaha. Usaha apa' bhai areya lakar aghentong ka barampa bannya'en kancana kake dalem ajhuwalan jiya. Mon mokka barung kopi rowa ta' bannya' lakar modalla. Korla ghabay barung ne' kene'an. Banne se konsep kafe se bannya' na' kana' ngoda tao. Mokka' barung kopi ajiya korla bada kompor ghabay ngandhel aeng. Pas gellassa keya jha' kaloppae. La ghabayaghi rung barungan ne' kene'an neng ada'en romana. Ajiya la dhaddhi kake andi' usaha. Keng mon ajiya etekkuni, ajiya pagghun raja keya ghu' lagghu'.


Reni saarean ghun dung-tedungan ning roma. Bektoh parah sore, reni pas ngeding musik dheri sanggar seni ning seddhiknah romanah emabna reni. Reni pas nyongok sakunik dheri jandelan. Pas ajhelling nak-kanak ngodeh saomoran reni corak latian nari. Reni pas asalen klambih pas kaluar entar ka roma seni ruah. Pas atanya ka se alatih mon ariyah nari apa. Pelatih tarinah pas ajeweb mon se e tariaghi riyah nyamanah tari jaipongan. Tari riyah asallah dheri karawang, jhebeh berek. Abek jheu dheri jakarta tapeh tak sejheu sorbhejeh. Reni nonton latian tari riyah sampe mareh, polanah lebur ben mengjibur sarah. Sadhepaen ka sorbjehe ben pas la masok sakolaan, reni pas norok ekskul tari ning sakolaannah.


Kerepe' tette ariyah kakanan se khas deri Madureh otabe mekkasan. Kerepe' tette eghebey deri bohong koneng se mareh ekelah otabe etuap bik epasang plappa teros etette dek batoh lanjeng. Bentuk'en kerepe' nekah biasanah lonjong jeng-lanjeng keng bedeh kiyah se bunder. Kerepe' riyah tepes ban abernah koneng.  sebelunna eguring, kerepe' riyah kodhu e jemmor gellun neng babanah senat mataareh, makle pas eguring e minyak panas bisa mekkar pas gering. Rassanah kerepe' riyah nyaman gurih accen bik amonyeh kriuk-kriuk pas ekakan. Biasanah  mon mareh ngakan kerepe' riyah pas sossa ambunah. Kerepe' tetteh ariyah sereng pas eghebey rojek'en  bik pettes accen, selaennah juwah kerepe' riyah sereng eghebey campuren dek rojek gengan otabe rojek cengor.


"Ghebey ngejegeh kesehaten jantung ben ngelola penyakek jantung, e parloaghi pola ngakan se beccek ben sehat. Sala sittongah bik ngonsumsi wek-buwe'en se bedeh kandungan nutrisi bhagus ghebey kasehaten jantung. Misallah akadik alpukat, tomat, mengkudu, beri, anggur, sampe mangghis. Wek-buween ajiah penting e konsumsi ghebey oreng se andik penyakek jantung otabeh oreng se sehat. Kocak eng data riset, sekitar 2,7 juta oreng Indonesia andik penyakek jantung. Emannah se micu penyakek ajiah biasanah e sepeleaghi, ajiah pola ngakan ben gaya odik se lok sehat. Akadik kebiasaan ngerokok, ngonsumsi alkohol se bi-talebbi, ngonsumsi kakanan se tegghi lemak, sampe rangrang apede otabeh keng sekadar ngegerak aghi bhedhen.


Ustad Quraisyihab riyah toman mondhuk ning malang ning Pondok Pesantren Darul Hadis Al Faqihiyah. Samarendah monduk 2 taon, pas lanjot asakolah ning Cairo, Mesir ning kampus Al-Azhar. Ustaq quraisyihab sampe olle gelar Lc, dheri Al-Azhar riyah. Ustad quraisyihab riyah olle kacintaan dhek al-quran riyah dheri kabiaan ayanah se lakon ngajhek tojuk abhereng ben acareta samarenah magrib ka nak-anaken soal alquran ben ayat-ayatdeh. Kaddheng a careta kiyah soal caretah se bedeh ning al-quran. Ustad quraisyihab samarenah dheri Cairo pas dhedih dosen ning beberapa kampus. Toman kiya ajabat dhedih Mentri agama taon 1998. Toman kiyah dhedin mentri luar negrinya perwakilan ghebey nagereh Mesir.


Desa wisata Arborek, Raja Ampat segghun e padhedih kennengan nginep ben singgah moso turis lokal ben turis asing. Ning pulau riyah kabhi penduduk ghen andik usaha penginapan se aberik cem-macem fasilitas ben en-laen arghenah. Penginapan ning arborek riyah biasanah andik konsep eco resort. Tak aghuy dinding bhen ghenteng tapeh aghuy jerami sengan roma beddhek. POlanah ghik bede cella sakunik mong anghuy dinding jerami, tiap kasor se bede ruah e pasangi kelambu makle rengik tak ning masok mon malem. Ning sekitaran pulau desa wisata arborek riyah benyak spot diving ben benyak spot snorkling se ghus bhegus. Mon ghun ghebey snorkling biasanah tak parloh entar ka tengga ghebey snorkling, tapeh ning teppi pantai bhein la benyak jhukok a nabernah ben terumbu karang se ghus-bhegus.


Kasennengngan reya ta' bisa eyokor kalaban pesse. Sanajjan tokang toles bajaran sakone' tape, bakto nengenneng engko' biyasana mekker, meddhed ban nyare akal kaangghuy noles Pokeddhan. Sanajjan ta' terbi' ning media engko' keng lebur noles. Tolesan mon la terbi' e media cetak otaba online rassa bhunga ban sennengnga tada' pada. Ajiya se bisa dhaddhi panyokong ban pangaterro kaangghuy madapa' essena pekker lebat tolesan. dari pangalaman se elebadhi engko' bisa ngajhari duwa' moret kantos dhaddhi otaba ngenneng lomba otaba addhuwan Noles Pokeddhan "Curhatan Anak Bangsa" sakabupaten Sampang. Aherra rassa lesso ngajahar tebbas maso hasel bhaghus se eyarep. Tape se paleng mabhunga saongghunna bakto elmo otaba seekasennengnge bisa ebagi ka se laen.


Oven listrik ye riya alat se eghunaaghi ghebey mangghang kakanan, bisa nganga` otabe ye mangghang enga` biasana. Keunggulanna oven listrik ye ruwa endi` panas se stabil ben bisa ahasillaghi hidangan se maksimal. Oven listrik riya endi` kumparan listrik raja tepa` ebabah permukaanna kompartemenna oven. Koil riya nyotok panas radiasi ka attas, ka dalem kompartemen oven ben kecepatan se cokop stabil ben merata. Oven listrik jhet umumma bhagus ghebey mangghang. Oreng aghebey jhajhan biasana ye bede se angghuy oven tangkring, tape mun e toko roti raja ben terkenal ye la ngangghuy oven listrik sopaja olle hasil roti ben jhajhan se maksimal.


Kulah biasannah lakaran senneng manabi a dhagang sebab jareya lakaran latarrah kulah ban skillah kulah se bisa e lakoneh molaen ghi' kanak. Saenggha sampek samangken neka kulah senneng awel juwelen malaloen media sosial jareah lakaran senneng ban ghampang nyareh laghanan. Hal jareah tantonah lok lopot dhari manfaaddeh media sosial se mangken bisa e ghuna aghin sareng bannyak kalangan se lok coman nak kanak ngodeh bisaos, namong se tuah mangken jughan bisa. Apah se ampon kulah onenge neka manabi awel juwel jughan olle dhari ghik jhaman SMA, e ka'dhimmah kulah lakaran biasa wel juwel roteh isi coklat se eka'dhimmah neka lakar arghennah mode sarah ban sadhajana senneng sareng roteh se kulah jhuwelin jareah.


Jha' kobater mon kake andi' bannya' pesse ban terro andi'a motor. Tape kake ta' bisa nyetter. Kake bisa melle motor lestrek se kabannya'an la aesse teknologi tegghi neng dalemma. Arowa kake la ghun ngoca' menta apa. Kake mon nompa' motor ajiya la ta' osa ter-nyetteran pole polana motor jiya la bisa nyetter dhibi'. Kake ta' osa kobater tako' merre ka motor otaba honda se bada neng ada'en. Motor ajiya la otomatis. Dhing bada bharang se macalaka' ka motor jiya, arowa bisa tao. Pagghun ambu dhibi' mon bada motor otaba honda se nyalendha otaba en-maenan neng tengnga jhalan. Arowa sabellun bharang laen nyandher ban sampe' para' merreya, arowa bisa langsong mate dhibi' otaba la ngerrem dhibi'. Dhaddhi jha' kobater mon kake senga' jiya.


Keng deemmah caranah bisa mele robot se bhagus? Ghebey mele robot trading se bhagus, maka hedeh kodhu mutusaghi ghellun apah strategi tradingah hedeh ben netepin ajiah e delem pekkerannah hedeh. Jhek patorot abek eng hedeh e dhu bhudhuin bik persentase profit se rajeh, ajiah pola hasel deri pengaturen agresif delem robot, ben e budien, pola bhein bisa nyebabaghi depositteh hedeh dheddhih lok aman. Percajeh bhein dek strategi tradingah hedeh dhibik, mon njek maka robot bisa magheggher hedeh. Bedeh beberempah saran ghebey mele robot se paleng bhagus, tapeh pagghun kengak'en jhek tong sittongah cara ghebey nyeling apah robot jiah alakoh secara bhagus ajiah lebet percobaan.


Oreng se ghi' ajher amassak passti taoh ben aplikasi Cookpad. Aplikasi ariyah gempang sarah eangghuy ben resp se bede ning delemmah ariyah cek ghempangah. Mon ghitak andi' aplikasi riyah, ben kareng entar ka Playstore di hp pas sareh angghuy kata kunci Cookpad. Carah anghuy aplikasi ariyah ghun kareh mukka' aplikasi ben masok otabeh log in angghuy email. Mon tak andi email, bisa angghuy akun facebook. Mon se ghi' anyar ning Cookpad, biasanah tampilan ade'en ghi' kosong tapeh Cookpad ben areh aberri' rekomenadi menu kakanan. Makle tampilan cookpad aghenteh maloloh, ben bisah follow akun reng-oreng se rajin a posting menu resep kakanan.


Bede kennengan wisata se laen dheri se lain, nyamanah Api Tak Kunjung Padam. Ariyah wisata se bisa makaluar apoy dhibik dheri delem tana. Ariya apoy dheri tana se maske e seram aing tak kerah mateh. Bede ning Mekkasen, Kecamadhen Tlanakan. Mon entar ka dinna' dheri sorebjeh kodhu atempo perjalanan 3 jheman mon tak macet. Mon dheri kota Mekkasen bisa ghun lema belles menit. Se lebur dheri riyah apoy se kaluar dheri delem tana ben tak kerah mateh maskeh e seram aing. Bisa mateh mon la etotop paser ben tanah se bedeh ning sekitar apoyyeh.Biasanah oreng se entar ka wisata riyah pas ngobbher jhegung se e jhuel oreng disaa'. Masok dhek wista riyah tak parlo majer larang, ghun perak majer lema belleh sebuh la bisa masok ben ngobher jhegung dhibik.


Tari bannya’ macemma. Bada se anyama tari Tor Tor. Tari Tor Tor areya asalla dari Sumatra Utara. Teppa’ neng Danau Toba neng Tapanuli. Tariya Suku Batak reya biyasana elakone neng acara-acara. Bada acara kabinan, mon bada reng mate, salameddhan, sampe’ upacara mabaras oreng sake’.  Tari areya biyasana ebharengnge bi’ alat lagghu se bada neng dhisana dhibi’, areya Magondangi. Se nari biyasana ngangghuy kalambhi se ekaghabay dari kaen tenun songket se bada neng Batak ban obheddha cetak. Tariyan reya bisa eyarte’aghi aropa ca’-oca’ reng odi’ ka oreng se la mate otaba esebbhut leluhur. Biyasana tari reya bada dhing bada acara raja. Acara kene’ bisa keya, tape lakar ghu-ongghu ghabay oreng se la andi’ hajhad.


Oreng paneka manabi ngalakonen paapah jareya ban adhabu kodhu badha alasannah se koat tor ngajellingaghin apah se bisa e saranaghi. Neng dhisa kaulah neka badah acara rutinna ghi paneka a burdah. Burdah jareya lakar benne kewajiban bhagi ommat islam, tape daddhi settong cara kadhinapah kita kodhu masemak ka guste ALlah SWT. Burdah paneka kan ngalakone hal se sae ban essennah duweh sadhaja se elakoneh areng sareng. Ban duweh jareya ghabay sadhaja ban la paste daddhi kasaksean ka guste Allah melannah pangaterronnah ka'dhinto e jauaghinnah dhari bala' se rajeh. Manabi pandheng masalah jareya jha' dhari settong ara bein tape jelling dhari pan saponapan saennah ban kajubhe'annah.


Teppak libur taon baru kulah sareng kaloarga paneka entar lan jalan ka wali songo ban kaula entar ka Masjid Bawa Tanah se bedeh neng Tuban. Sabenderrah rencana ka'dhinto ghebey masenneng ebhu ban mba kulah neka se terro taoah masjid Tuban ka'dhinto. Entar ka tuban jareya sekalean a lan jhalan alengleng wali se bedeh neng sakitarrah jhaba temor bein. Ghu laggu ka' dhinto nyekar dha' Masjid Syekh Khona Kholil, lajuh entar ka Ampel, terus dha' Sunan Giri pas langsong meyos ka Tuban dha' masjid bhaba tana jareya. Senneng pora' alla rassannah nengale rassah penasaran reng seppo jareya ka Masjid Bhabha Tana. Lajuh e ka' dhissah a en maen ban le melleh ta'al moso leggend jaruah sareng bi klambih sunan ruah.


Olahraga se sereng egebey hobi oreng lakek ajiyah maen bal-balan. Maen bal riyah ekemaen bik duek tim se arebbhuk bal  gebey ekepamsok dek gawangah laben. Settong tim bal bedehh sebelles oreng. Tojhuwen maen bal riyah makle bisa menang bik acetak gol paleng bennyak. Nendang bal sekancaan lakar lebur mon elakoneh teppak bektoh kosong. Olahraga riyah ekelebur reng lakek polanah se amaen bennyak kancanah. Nyatanah bennyak manfaat oreng se senneng amaen bal riyah, akadih  gebey bhedhen sehat ben terros aktif polanah sereng aberkak ngejar bal. Maen bal bik kancah bisa agebey kompak sekancaan. Selaen juwah mon amaen bal deger menang bisa melebur dek ateh.


Bedeh mesin cuci kinik se bisah e sambih ka mandimman. Nyamanah mesin cuci portabel. Salah sittong merek se lumayan bhegus riyah Mito. Mesin cuci riyah bisah e angghuy nak-kanak kos se tak andik lahan luas ghebey kennengan mesin cuci. Mesin cuci riyah andik kapasitas nyuci sebenyak 3,5 kilo ben pengering ghun 1,5 kilo. Mon ghun ghebey klambih sittong oreng oatebh klambih bjehik ben nak-kanak riyah cokop sarah. Mesin cuci riyah e jhuel ning argeh lema ratus eboh sampek pettongatos ebuh. Daya watt se e angghuy ghun perak 170 wat. Cocok sarah ben masok mon ghebey nak-kanak kos. Mon angghuy mesin cuci riyah dhedih tak osa lessoh pole ngocek klambih se e saaasa.


Akhir-akhir neka, Bharung Penyetan benne ekaghabay ka reng oreng se badha neng kalangan babha bisaos, namong la ampon standart ka sadhajanah kalangan, dhari attas sampe' bhaba. Bharung penyetan se terkenal e daerah Rungkut, Sorbhaja engghi paneka bharung Adhijaya. Se paleng kasohor ban ekasennengeh oreng oreng Sorbhaja baghian laok ban sakitar epon. Napah pole kennengannah se strategis ban semmak sareng kampus. Daddhinah langganan nak kanak mahasiswa ban laen epon. Tak coman neka, se paleng daddhi andalan engghi ka' dhinto bumbu cenge ban variannah se bannya'. Badha cenge' ijonnah jughan se paleng kasohor nyamannah ban rassannah. Manabih soal reggha epon ampon paleng mode. pokok cocok epon sareng nak kanak mahasiswa.


Samarenah kostum ghennak kabhi, Aldi ben kancanah pas molaeh nyiapghi property se laen. Enggak mejeh korseh, kapal 2 dimnesi ben se laennah. Mon la ghennak kabhi Aldi moso kancanah pas nyambih kabhi kostum ben properti ka sakolaanah. Bektoh hari H, aldi olle ghiliren nomor 3 dheri kancanah se laen. Cakancanah benyak nyambi agji caretah dheri berbagai daerah. Pas bektohnah Aldi ben kancanah tampil, aldi ben kamcanah bisa nampilaghi caretah malin kundang dhedih bhegus. Samarenah tampil, aldi ben kancanah pas natos ghilen kabhi kancanah se laen mareh tampil. Mon la mareh kabhi, pas so gurunah sambih e nilai moso e berrik arahan teater se bhegus riyah se engak apah.


Sinta mareh sakek semenggu, bhedhennah panas kabbhi pas gik merok'an ben betok. Lakar semenggu jiyah Sinta kelessoan margenah kegiatannah bennyak ben etambah ngakan kakanan se korang sehat pas korang olahraganah. Aherrah pas le arassah abek sehat, Sinta molaen ngakan kakanan se beccek, tedung se cokop ben ngelakoneh olahraga. Olahraga se enteng se elakone akaden aberkak, ajhelen sokoh, maen loncak taleh otabe senam neroh neng youtube. Lok usah abit, cokop lema belles menet sampek tellok polo menet se areh le bisa ngebey bhedhen segger. Sinta san le rutin olahraga pas deddhi sehat, dek rassah kiyah nyaman ben semangat ngeloken kegiatan laennah.


Kebun raya bogor sala sittong tempat wisata se benyak e kunjungi oreng. Tarif masok se mode ben kennengan se sejuk ghebey tempat riyah benyak e kesennengih oreng ghebey aleng-leng. Kebun raya bogor andik luas tana bellung polo pettok hektar ben andik duebuh lema ratos spesien koleksi tumbuhan. Mon aleng-leng aghun sokok, la pasteh lessoh kabhi. Ghitak mon ghebey bu-ibu se a ghindung anak. Makle tak lessoh ben bisa aleng-leng se kebun raya, nyaman mon sewa kendaraan se esediaghi ning dhelem. Bede sepeda scooter, antelop moso mobil golf. Dheri pada lessoh angok sewa bein makle senneng liburannah ben tak lessoh ajhelen.


Ning Madureh bedeh kakakn khas nyaman campor lorjhuk. Se maghebey campor riyah laen dheri daerah se laen riyah polanah ngangghuy lorjuk otabeh kerang bambu. Lorjhuk otabeh kerang bambu riyah ghun bedeh ning sellat madura, ajiyah kiyah ghun ning mosem-mosem tertentu. Kerang riyah arghenah larang, polanah e tangkep aghuy tanah, benni aghuy jhele. Ben abek langka, mon benni mosemmah ye tadek. Apapole samarenah e massak, lorjhuk riyah pas menyusut, engak cumi dhedik kenik mon la e massak. Lorjhuk riyah senyatanah bisah e kaghebey benyak masakan, e campor dhedih apaan bhein pagghun dhedih. Tapeh se sering ben se terkenal riyah e massak dhesih menu campor.


Neng olahraga tinju bada oreng se anyama Chris John. Biyasa engko' negghuwan ban malem kol sepolo neng RCTI. Chris John areya pada bi' Taufik. Olle bannya' piala neng Indonesia ban neng dhunnya. Dhaddhi oreng se tong-settongnga se olle piala dhunnya neng kellas bulu se dari Indonesia. Andi' rekor dhaddhi oreng nomer duwa' se paleng abit negghu' piala neng kellas bulu neng dhunnya.Oreng nomer lema' se andi' piala dhunnya salaen Ellyas Pical, Nico Thomas, Ajib Albarado ban Suwito Lagola. Maske dayya Chris John areya ekasennengnge bi' bannya' oreng peseser polana tada' pole olahraga se maghersare tao bakto jiya. Maske neng loar bada Mick Tesen ban Ali. Neng Indonesia reya bada Chris John, oreng se penter atinju.


De-onde e begi 2 begien: kole' so esseh. Kole'en de-onde eghebey deri teppong plotan pote, kentang se e toap ben e pa alos, bhijjen so minnya'. Pertama, camporaghi teppong plotan pote, kentang, ghuleh, ben bhuje. Gheluy bahan jiyah Sampek nyampor kabbhi. Salanjutteh, totta' aeng anga' laonan ka adunan se ghi' bhuruh sampe' ngerdat ben lecen. Samarenah jiyah, pa peppe' adunan kole'. Salanjutteh kareh aghebey essenah de-onde se biasanah ngangguy cang ijo se e kombi' pas e cangrep ka aeng sa jhem. Kacang ijo riyah bisah egente'eh coklat, keju, mozarella, otabeh se laen. Kacang ijo se ghelle' toap korang lebbhi 20 menit.  Salanjutteh, tambeih ghuleh,  deun panden, bhuje,  ben pateh. Terros campor sampe' ngerdat pas angka'. Mon la cellep pa bhungkol kacang ijo. Nah adunan kole' se ghelle' esse'eh kacang ijo se e pa bungkol ghi' bhuruh. Pas ghuler aghi ka bhijjen. Mareh jiyah pas ghuring.


Mon kake perna dhaddhi na'-kana', kake paleng la mare ghagghu' te-lente peddhis. Engko' biasana melle jiya bakto ghi' Esde. Ejhuwal ghan duwratos ropeya. Bakto jam pangajharan la tada', engko' rebbhu'en melle te-lente peddhis. Kadhang sampe' ta' melo polana paju sara reng se ajhuwal. Na'-kana' bannya' senneng polana peddhissa ta' pate egharassa. Mon bada na'-kada se ghi' pagghun dut-saredudhan mon mare ngakan telente peddhis jiya, colo'en akalowar sowara huh hah huh hah. Ella mon temmo ghuruna, ecokoco. Ekoca' soro sapa ngakan jhajhan se dhis-peddhis. Monla ta' nemmo tamba, kadhang menta aeng ka reng se ajhuwal. Aeng se epenta cora' ekorasa, polana pangenomma padana sape pelka'.


Sajhen panengkadhennah neng dhunnyah neka, sajhen la maju ongghu peradabennah sampe' samangken tv se okoran rajeh ghun bisa e beghibeh ka man kamman. Melanah hal jareya lakaran bia e ghuna aghin neng man kamman sebab manossah samangken ampon bisa semmak sareng se nymannah hp. Samangken bisa nengghu neng man dimman tengghu ngoladi aplikasi mvideo otaba platform laennah. Hla neka tantonnah lok ghampang bisa adaptasi baghi satoah. Namong, nak kanak asmngken la ampon penter sadhaja, se eka'dhmmah sadhajana bia aghuna aghin hp ban arasah dhunnyah bedeh neng tangannah manossah sadhaja. Tv la ampon aobe daddhi yotube ban sik musigen ampon la bedeh neng spotify.


Ning McD bede paket menu khusus nak-kanak. Senyatanah menu riyah padeh moso menu se laen. E aghebey laen polanah bhen menu bede mainan nak-kanak. Kabhi oreng se mesen menu Paket Happy Meal pagghun oleh sepaket kakanan ben nginom ditambeh mainan nak-kanak. Mainannah biasanah cem macem ben abeobe. Kadhe mainan tema spongebob, binatang tase', tokoh kartun otabe mainan tema khusus engak bekto hallowen. Essenah paket Happy Meal ariyah biasanah ajem se tak peddis, otabe nugget ben telor, bede kiyah se angghuy kentang. Nginommah biasanah non soda okoran seddheng. Mon nyambih nak-kanak ka McD senyatanah nyaman mesen menu ariyah, polanah nak-kanak pagghun senneng mon olle mainan. Ka reng tua mangontong kiyah polanah arghenah se tak pateh larang. Pagghun lebbi mode melle paket ariyah etebhen melle mainan dhibi' ben kakanan dhibi'.


Cara keduek jiah bisa nyepem berkas neng memori eksternal akadik kartu memori otabeh Cloud. Ghebey ngorangen kapasitas memori internal, pengguna bisa nyempen berkas ghember, audio, video, ben laennah neng memori eksternal otabeh layanan Cloud akadik Google Drive, Microsoft One Drive, otabeh Apple Cloud. Apah pole, cloud cloud jiah nyediaaghi memori se kapasitasseh rajeh. Sebbhut bhein Google Drive se nyediaaghi sampe 15 GB ben Over Drive sampe 5 GB secara gratis. Ajiah tentunah bisa merrik fasilitas dek pengguna ghebey nyempen berkas dheddhih lebbi fleksibel polanah bisa e akses bileh bhein. Selanjutteh jiah bisa merseen memori lebet merseen data cache neng pengaturen hp.


Sakeng jherrina olar reya sampe' bada dhu'a bakto katemmon maso olara. Biyasana mon maca dhu'a' reya olar pas buru. Patot jha' olar reya eterrangaghi neng Al-Qur'an ban Al-Kitab se aghudha Nabi Adam ban Siti Hawa kaangghuy ngakan buwa pangataowan otaba buwa khuldi. Mangkana kantos setiya olar reya bannya' dhaddhi mitologi keban jahat tape odi'en serra', para' esakabbhinna bhangsa ban naghara. Olar aropaaghi keban se ta' ekenneng rokerok polana bisa ngekke' pas nyengnga'. Mangkana mon kerana bada settong kennengngan reya lebunna olar mon bisa ngalle otaba lebat e kennengngan laen ma'le ta' kasta. Sanajjan e dalem kartun Naruto olar reya eghambharaghi hewan se jahat ban bisa odi' lanjhang kalaban oreng laen se melo nyangsarana. E dalem Naruto penjahat se ta' ghellem mate reya Orochimaru se bisa dhaddhi olar pote ban bisa asanonglot kaangghuy malanjhang odi'.


Make kita lok alakoh pa apah kiah pagghun butuh asupan kalori polanah bhedhennah kita pagghun alakoh. Mon defisit kalori jiah artenah ngakan e bebenah TDEE, tapeh neng attasseh BMR. BMR jiah kodhu ben wejib e penuhin delem seareh. Akadik misallah mon BMR-ah 1130 ben TDEE nah 1538, ghebey defisit kalori jiah kodhu ngakan neng kalori 1350-an otabeh 1400-an. Kadheng 1200 kiah ghik lok pa apah. Ngebey nyatet kakanan ben kalorinah, setiah bennyak aplikasi neng hp se bisa e angghuy. Sedangkan ghebey apede, apedenah bisa lateyan neng roma bhein lok wejib dek gym. Sala sittongah bisa apede ngangghuy gerakan gerakan yoga deri Chloe Ting.


Sapa se ta' kenal ka taretan muslim. Jiyah sala sittong stand up comedian Indonesia se terkenal ben satiyah acabbur ka dunia bisnis. Sala sittong bisnisseh satiyah andhi' usaha "Bebek Carok". Bennya' Food Vlogger se ngoca' bibbik se ejhuel taretan muslim rassanah nyaman sarah. Bibbik se ejhuel ngangguy bumbu abernah celleng, pao, ben bhebeng. Degingah bhektoh ekakan lembu' sarah polanah la e proses e kellah bek abit sabelummah e ghuring. Benni ghun jiyah, e bherungah ajhuel kakanan se laen nga': ajhem kampong ghuring ngangguy laos, nila, lele. Maskeh argenah cabbih larang, peddiseh cenginah luar biasa sarah. Argenah cokop mode ghun 18 ebuh. Omsetteh cokop luar biasa. Deddih majuh se lebur kuliner, mukka' usaha kuliner nga' taretan muslim...


Serah jughan se terro potra potrennah daddhi chef otabah oneng amassak ? Bdha neng daerah Sorbhaja nekah kuliah bisnis kuliner khosos dha' potra potre panjenengngan sadhaja se terro nngeludhin bisnis kuliner. Asma sekolahna epon engghi ka' dhinto NCSA (national Culinary Service Academy) nah neka kennengah oreng cena sadhaja, tape bannyak jughan reng pribumi se terro ajharrah bisnis kuliner ban terro terjun neng bidang kuliner. manabi sampeyan meyos ka sakolah bisnis kuliner, butoh aghin bhakto du taon ghabay gelar rekanan ban kodhu asakolah empa' taon ghabay ole gelar sarjana. Tape kabannya'an restoran neka butoh se la ampon lolos minimal se du taon sampe' se la ampon sarjana ka'dhinto


Mon urusan congoco ka muso, engko' lebbi senneng ka Neymar, pemaen ebbal se dari Brazil. Engko' ghi' kene' bi' bannya' kanca ekoca' Neymar polana engko' segghut congocoan ka na'-kana' se migha'a tang ebbal. Engko' bisa ngiring ebbal dari budi sampe' kaada'. Kadhang bada keya kanca se pegghel polana engko' abit ghallu negghu' ebbal. Areya bisa eghighiri bi' kanca mon ta' bisa maeggol ka gawang. Keng mon engko' mamaso' ebbal ka gawang, maske engko' abit negghu' ebbal pagghun ta' kera ekacaca. Neymar seteya bada neng club PSG. Apolong bi' tang oreng se engko' sennengnge keya. Messi. Sajan dhaddhi oreng kaduwa' jiya neng PSG polana maenna la man-nyaman kabbhi. Pada merri' sala settongnga jiya dhaddhi oreng kaduwa' jiya pemaen se ekennal bannya' oreng.


Bhakto jaruah kulah neka entar ka salah settong compo' na tetanggha se laen kampong ceretanah. E ajheg lah kulah naek sepeda montor sareng bebek Maryati. Kulah se a ghonceng bakto jaruah. San jyah kulah nengale budhajannah ternyata laen ghi sareng reng roma. Lebbhi bar bar jaruh. kaulah tojhu' sareng bebek pas keng lok e parenge pa apah. mangkannah manabi daddhi tamoy ruah kita kodhu mesae aghin sebab jareya salah settong adhab cara kita narema tamoy, sapah bein jareya. Deddhi enga' dhabunnah rama manabi e setton bhakto kita bisa a temmoh sareng oreng ban kennengan se bisa maghabay kita neka ajhar ka adha'eng. Sopajha kita jareya bisa daddhi oreng se lebbhi sae pole.


Bede cara mun terpaksa kodhu begh abit odi` neng ghunung misalla panengnga kondisi se ta` bisa ekera. Pertama yakin mun abe`na bhakal pagghun odi`. Kaduwe` jhe` loppa maca dhu`a ka se Kobasa. Kabbhi neng dunnya riya la bede gharissa bang sebang, tape ye kodhu usaha, jhe` langsung pasrah. Katello` aghebey panaongan ghellu ben nyare aeng ghebey nginum. Lapar bisa e tahan, tape mun pelka` ta` bisa e tahan. Kaempa` aghebey apoi dari kaju bakar. Misal mun pas bede oreng, bisa adeteksi mun sombher asap riya berarti bede manossa neng kennengan jeriya. Kalema` molae nyare kakanan. Ye wa` buwaan otabe macemma sabrang. kaennenm aberri` sinyal SOS se bisa nyambhung ka tim pencari. Kaennem angghuy petunjuk dhara` ghebey abeli ka tenda kennenganna akompol. Mun ta` bisa ye ngangghuy apoi se e obbhar angghuy kaju jeriya.


Bhan oreng paste endi` kasennengan, enje` ye kasennengan se aropa ngakan apa otabe nginum apa. Bisa kiya nga`ruwa, panengnga pokok ate senneng ampo ngalakoni jeriya, bisa dhaddhi kasennengan. Contohna senneng nanem tombuwan, salaen kasennengan dhibi` panengnga bhagus e abes, riya bisa dhaddhi kegiatan se bede manfaat laenna enga` ngajhak reng oreng sekitarra alias tatanggha. Ye ruwa cara sopaja endi` aromat lingkungan dari nanem tombuwan se bede manfaatta misalla ghebey jhu ejhuan ben ngorangi panas otabe polusi. Contohna Program Wali Kota nanem ktombuwan ejhu neng tengah kotta. Dari kasennengan nanem tombuwan, akhirra dhaddhi manfaat se bisa ngorangi polusi udara ben tera`na panas are ma` ta` ce` nyenga`na.


Kakanan seafood se terkenal sala settongah lobster. Lobster riyah odeng barong, odeng se bentuk'en lebbi rajeh deri odeng biasa ben andik capek se rajeh padenah peteng. Lobster riyah andik sungut se lanjeng. Cangkangan lobster riyah liyak ben bedeh durinah. Argenah ngakan lobster riyah semmo larang lakaran mon ebendingagih odeng.  Lobster riyah odik neng aeng accen ben aeng taber. Ngakan lobster riyah maggih kolesterolah teggih keng andik bennyak mineral se genteng gebey bhedhen. Mon bernanah lobster riyah cem-macem bedeh se semmo oren bedeh kiyah se semmo biruh. Rassanah deging lobster riyah lembuk ben lebbi manes ebendhingagih bik odeng. Massak lobster riyah bisa e bumbuin saos padang, asam manis otabeh saos tiram.


Ca'en dhibi' tada' oreng mon olahraga ghu-lagghu neng jhalan raja. Samarena ngakan keddhang, Roni ngala' sepatu lari. Ngoca' alariya ka dajana romana. Dajana romana ajiya lakar segghut seppe mon ghu-lagghu. Keng maske seppe, jhalan ajiya kadhang elebadhi bi' motor blejjha. Motor se ngangko' oreng adhaghang. Marena ngala' sepatu, Roni temmo mangkat. Oreng se andi' bangaterro dhaddhiya pemaen ebbal ajiya lakar somangat mon soro lari. Roni alari ka daja keya. Bada ngara kol satengnga ennem. Marena alari, Roni ajhalan neng pengghir. Ambu lesso se alari, Roni nyoba olahraga laen neng jiya. Roni ngangka' bhadhanna dhibi'. A olahraga push up. Marena push up addhep ka daja, ta' taona dari budi Roni etambu sepeda motor. Se nyama oreng se nompa' sepeda ajiya ngalto' ka saba. Mon Ronina, sokona se ecapo' elendes. Gharighi'en tada' tello'. Sokona duwa' ta' bisa pole aghuna nempak ebbal. Roni nanges polana apa se eyarep ghagghar sakalengada'.


Dampakna kakanan siap saji ruwa pajhet ta` bhagus ghebey kesehatanna abe` dhibi`. Bisa asabhabaghi gangguan pencernaan, gangguan fungsi insulin, lempo se alebbiyen, ghighi rosak, gangguan pernapasan, jharaba`. Beberapa kasus enga` gangguan asam lambung ben diare polana ta` cocok otabe kabannya`an ngakan se instan-instan. Ghi` ta` ngakan nase` mun ca`na oreng Indonesia ta` olle abiasaaghi ngakan cepat saji. Bahan pengawetta se bannya` bisa asababaghi ghighi rosak ben koning, contoh ampona konsumsi saos. Salaenna jhube` ghebey lambung ben usus, mun bannya` ghellu ngakan saos asababaghi ghampang tapeggha (e abes dari dampak ka pernapasan). enje` kiya oreng se dhaddhi atlet ngorangi sampe` ta` ngakan saos.


Pernah engko` endi kenalan kanca se lambe` lakona dhaddhi koki beberapa restoran ternama. Mulai dari restoran hotel berbintang sampe` restoran masa`an prancis. Pas olle 4 taon pengalamanna tang kanca ambu, panengnga kasoh mun alako e dapur bisa sampe` 10 jham. Marena jeriya endi` inisiatif ajhual nase` ghuring gerobak e ade`na bengkona. Sapa coba se ta` melleya nase` ghuringnga, resep rahasia masa`an cina ben mun naningi pembeli sat set wat wet, mare ben sambi tak ngabes pas ngajhak nyator, mu temmu la mare bhai. Luar biasa ongghu tang kanca, saomorra engko` bede e Sorbhaja, kale pertama ngakan nase` ghuring pengghiran se nyaman ye riya. Rassana ngalaaghi se bede e depot otabe restoran.


Sampeyan oneng njek sih manabi Guste Allah jareya nyepta aghin kalammah ghu ongghu lakar la sae ban ghanteng sarah e sateap bait tah. Dhalam sateap sorat jareya tantonah badha kisah bhi'dhibi' edeng. Sampeyan oneng jughan jek, anapah Allah ta'ala neka nyeptaaghin careta neng dhalem sateap soraddeh ? Badha pan saponapan olama ngajellasaghin manabi e dhalam qoran jareya badha maksod anapah e dhalammah bedeh careta. Se pertama jareya, ghabay netepaghin manabi Rosulullah jareya lakar e pondhut daddhi nabi se narema wahyunnah Allah SWT. Se kaduwa', ngahibur Rosulullah dhalam ngemben amanah ban daddhiaghin pangajharan dhalam sateap careta ka ommaddeh. Se katello', ngoba pandengan manabi olama' paneka lok bisa mecah tapeh pangataonnah loas.


Tase' se badha neng Jung pereng neka kulah nyebuddeh tase' Tresna. amargha dhabunnah oreng, manabi badha pasangan lakek binek se meyos ka pantai neka, lastarennah loberen. Daddhi kulah kor asal nyebbut bein. Bhan pole tase' neka lakar la perna sarah, aengngah tenag, tase'eng abharna biruh, pemandangannah perna ban ijo, etambah pole manabi re sore otaba teppak mataareh neka parak notoppah ajyah lakar bhakto se paleng perna. manabi cacannah nak kanak setiya'an neka Senja neng sore areh. E tambha langnge' se bharna biru acampor jingga, oren, semmoh kameraan bhan badha bungonnah manabi la ampon maghrib. Duh neka bisa terro abelieh pole dha' kaissah.


Mon oreng andik mobil ben motor biasanah pasteh bhuto bahan bakar. Mon mobil ben motor konvensional se ghik angghuy bahan bakar bensin biasanah pasti langgenan entar ka SPBU ghebey ngesseh bensin. Benyak masyarakat se ghik apangrasah angoh angghuy bahan bakar se mode dheripada bahan bakar se larang. Pelean engak riyah benni tanpa sebab. Selaen arghenah se lebbi mode, bahan bakar mode engak pertalite riyah tadhe'en padeh engak bahan bakar se premium engak pertamax. Ariyah pelean gaya hidup se lumrah, polanah dheri segi ekonomi lebbi ngontonganghi. Tapeh, maskeh arghenah mode, benyak hal se koduh e bejer lebbi larang se laen argeh bahan bakarnah. Misallah engak kualitas bahan bakar.


ghita' osom hape, oreng la bannya' ngeding barta lebat radio. Mamfaaddha pada bi' hape se tojjhuwanna ghun dhaddhi bharang panyambhung. Asambhungaghi oca' se ta' bisa ekabala langsong dari jhauna. Neng radio ajiya oreng bisa abala jha' dhibi'en kerrong, sake', otaba bada oca' se penteng se kodhu ekeding bi' bannya' oreng. Radio areya biyasana essena mon ta' barta ya ghun gu-laguwan se esettel. Tape na'-kana' ngoda seteya bannya' ta' ngedingaghi radio polana eyangghep andi'en oreng lamba'. Bada keya lakar ngoca' jha' radio seteya la tada' ghunana. Mamfaaddha pada ban tipi maske neng radio tada' ghambarra. Ghun sowaraa malolo. Ya kala ka tipi se bada ghambar ban oca'en se epangada'.


Kipas angin e angghuy ghebey ngaselaghi angen. Fungsi se umum jiah ghebey macellep udara, nyeggherin udara, ventilasi, ben meghering. Kipas angin kiah e temmoen neng mesin penyedot debu ben bennyak macem ornamen ghebey dekorasi ruangan. Perkembangan kipas angin sajen variatif deri segi okoran, ngennengin posisi, ben fungsinah. Okoran kipas angin molaen kipas angin mini (kipas angin listrik se e tegghuk ngangghuy energi baterai), kipas angin e angghuy kiah delem unit CPU komputer akadik kipas angin ghebey macellep processor, kartu grafis, power supply, ben cassing. Kipas angin jiah fungsinah ghebey ngejegeh suhu udara male lok ngelebetin betes suhu se e tetapaghi.


Na'-kana' roma senneng dhing amaen futsal. Keng cora' para' bannya' team otaba club se perna amaen bi' tang team se anyama Areban FC. Kake pola la tao jha' Areban areya club futsal se bannya' mennang neng lomba-lomba. Areban noro' bannya' lomba se epabada neng Mekkasan otaba neng loar Mekkasan. Mosona lakar ra'-berra'. Areban FC areya tamaso' club se eyako bi' Mekkasan ban andi' badan hukum. Maske andi' badan hukum, areya ta' bisa ghabay pandhuman jha' club jiya bhakal ta' andi'a parkara. Mon se nyama parkara, areya lakar pagghun bada neng bannya' lomba. Keng se kodhu ejaga dalem amaen, amaen apa'a bhai areya ghun sportivitas se tegghi ban saleng ngarghai apa se dhaddhi ban se bada neng atoran arowa etoro'e bi' sakabbhinna pemaen.


Manabi teretan sedhejeh entarah dek kah Bebek Sinjay jhek sampe sala masok berungah. Restoran Bebek Sinjay andik logo otabeh cap se agember bhibhik abernah koning teppak eng neghuk talam. Bernah desar derih cap jiah abernah mera. Logo Bebek Sinjay bedeh tolesannah "Bebek Sinjay" ben tolesan alamat berungngah. Se mededhi aghi ciri khas sah berung jiah aberna mera kabhi. Berung bhibhik jiah okorannah rajeh, benyak korseh ben mijeh ajijir. Selaen nikah restoran Bebek Sinjay bedeh kennengah abecco, bedeh jeddengah. Mun derih gheressanah abek neng Bebek Sinjay jiyah panas, polanah kipas sah lok pateh santak ben benyak oreng. Ajiah mededdhi aghi berungah abek panas.


Ika ebulen pasah samarenah abhukah pas ataraweh e mesjid Ar-rahman. Samarenah ataraweh biasanah bedeh caramanah ebekto malem pasaan se terakhir ikan ngeding aghi caramah se ajudul pentinngah positif ka Guste Allah moso sabber dhing olle cobeen se essenah nyaretak aghi sala sitthong moreddah ustad se la alakoh pas epa ambu alakoh polanah ghun ekontrak sataon moreddah ustadz manglo, nangis, seddih tak naremah ka guste Allah arapah ma’ odi’en olle cobeh maloloh dherinah la tak kabuwek polanah pas epaambu alakoh. olle berempah bektoh Ika norok tes tesan pas etaremah. Intinah caretanah ustadz se bisa ekalak ita dheddih manossa koduh beghus sangka ka Guste Allah, polanah bekal se terbaik se eberik moso ghuste Allah mon pas kenning cobeh pasabber paghhu eghenteeh se lebbih moso ghusteh Allah.


Reni andik laptop se la rosak. Maskeh rosak reni paksah angghuy polanah tak andi pole ben tabungannah ghebey melleh laptop anyar ghitak cokop ben tak ghennak. Reni pasra ben sabbher polanah laptopbeh lakoh rosak maloloh mon e aghuy abit. Makle tak macet, satiyah ghen anghuy sajhem, laptopbeh ben reni pas e pateen ghellun makle tak macet pole. Areh minggu riyah Reni norokan jalan-jalan santai. Aruah kiyah polanah e paksah moso taretanah soro ngancaen,senyatanah Reni sengkah. Renis terpaksa dheteng polanah neser ka taretannah riyah mon reni tak norok pas ghun kadhibik. Reni jhegeh pagi pas mandih ben aghuy klambih training. Reni pas ngonikin tarenat ning romanah.


Ben areh Jum’at Zaim, ramanah ben, embanah zaim mangkat ka masjid. Pokol sabeles lebet tello polo, Adzan bhejeng Jum’at la berkumandang. Biasanah zaim, ramanah, moso embanah zaim nompak sapeda motor teng- ngenteng mangkat ka masjid Baiturrahman. Sabelummah abhejeng jum’at zaim, ramanah, ben embanah zaim ngeding aghi caramah pentinggah Sholat lemak bektoh ben bagusseh oreng se segghut asedeka apapole asedeka dhe’ oreng se tak andhik ben oreng se semmak contonah taretan dhibik otabeh tatanggeh. Se lebur mon areh jumat oreng islam areng bhereng abajeng jum’at jelen rajah e kottah pas sakalengadek seppeh tak rammih padenah moso tellasen oreng islam abejheng ka masjid.


Sate madureh terkenal nyaman polanah bumbunah nyaressep ka  degingah. Benni ghun jiyah, ghi' badha cengi ben bumbu kacang se deddih pelengkap sate. Tapeh parloh e kataoeh je' kakanan nga' sate riyah kakanan se tamasok kakanan se korang sehat polana e tonoh. Kakanan se e tonoh senga' sate bisah nyebeb aghi kanker. Hal riyah kadeddien polanah sate se e tonoh e suhu tenggih nyebeb aghi gizi se badha e degingah sate aobe. Senyawa protein e sate bisah areaksi ketika e tonoh ben abentuk senyawa karsinogenik. Nah, senyawa riyah se bisah nyebeb aghi kanker. Deddih kita koduh bisa meminimalisir sopajeh ngakan sate tapeh ta' bahaya ghebey bheden, sala sittong caranah sate kakan so bue betabeh ghengan. Polanah vitamin se badha e bue bisah alaben panyaket kanker.


Sapah se tak taoh Candi Borobudur? Corak kabhi oreng Indonesia taoh ka Candi Borobudur maskseh tak kabhi oreng toman entar langsong ka dissa'. Candi riyah kennengan wisata sejarah se sering e kunjungi turis lokal ben turis manca negara. Benyak orenga luar se terro nyonggokah serajeh apa candi riyah. Mon liburan sakolah, Candi riyah rammih sarah. Dheri sakeng ramminah oreng onghe dhe' atas candi sampe candinah parah robbueh. Polanah konstruksi candi molae rapuh tak kuat nahan beban reng-oreng se ongghe ben polanah faktor alam kiyah. Akhirrah, so panitia pengurus wisata reng-oreng tak olle ongghe pole ka antas. Ghun olle depak pelataran candinah.


Settong pole camilan se e sennengnge nak kanak ngode utamana, termasuk engko` dhibi`. Dimsum riya aslina kudapan dari Cina. Nyatana reng Indonesia ye dhujan kiya. Ca`na data survei JakPat taon 2021 e laporraghi sabannya` 32% oreng Indonesia melle dimsum lebat aplikasi online. Salaenna online, samarena COVID 19 riya bannya` toko otabe stan se ajhual dimsum sampe` ka oreng se aghebey rombong e pengghir jhalan ajhual dimsum. Regghena ye bisa ekoca` mode. Sesuailah bi` rassana. Mun nyaman, maseh begh larang ye pagghun e belli. paleng mode regghe settong bigghi` ye Rp 2.500,00. Camporan dhaghing ajam ben odeng pas ebhundhu` kole`na pangsit.


Nak-kanak mahasiswa biasanah mun tepak don-candonan bik kancanah neng rung-berung otabeh kafe bedeh se messen es lemon. Rassanah se manis ben celok mededhi aghi enuman riah segger mun e yenum bektoh siang areh. Mun terro a gebeyyah gempang, lok parlo entar ke kafe mun terro nginummah. Caranah, settong siap aghi lemon, gule, aing, bik es batu. Due, massak gule bik aing sampe ngalkal. Ketello, peres jeruk lemon ke delem gelas pas tambaen gule bik aing. Keempa, gheluy pas tambaen es batu. Es lemon siap kaanghuy eyenum. Mun agebey dhibik olle nyet-ngenyet lok rang-larang. Selaen manis, es lemon andik benyak manfaat kaangghuy kesehatan.


Jheman serba gadget satiyah oreng  e paghempang mon parloh pa apah. Butoh sayur kareh messen, mon butoh penginapan otabe transportasi liburan bisah kareh messen online kiyah, kabhi bisa se pessen dheri online. Se messen online riyah, kabenyaan bisa aberrik review ka se aberik jasa otabe ka se ajhuwel. Review se jhujur, bisah abhentoh se andik jasa ben se andik bhereng tatemmoh dhe' pembeli se teppat. Misallah bede oreng se ajhuel kuantitass tapeh kualitasseh tak bhegus. Ariyah bhekal tatemmoh moso pembeli se nyareh kuantitas kiyah. Abeerik review jujur kiyah bisa abhentoh oreng se ghi' bhuru molaeh jhuwelen. Dhedhi mon mareh anghuy aplikasi onlain pas e soro aberrik bintang ben review, mon bisa berrik bintang se bhegus ben review se jhujur.


Lumpia nyamana. Bento’en lanjang abak bungkol. Neng dalem bada essena keya. Ekaghabay dari teppong trigu. Ecampor bi’ masako bisa keya. Salaen masako, bada bhabangnga keya. Neng dalem bisa keya ta’ eberri’ esse. Ghun rassa teppong bi’ masako ban bhabang jiya. biyasana Lumpia ejhuwal neng addhuwan ebbal neng lapangan ebbal raja. Lumpia areya asalla dari Semarang, se kakanan reya ekoca’ kakananna oreng Tionghoa. Sabbhan Lumpia reya aesse dhadghing babi. Polana maghersare neng Semarang ta’ ngakanan babi, dhaddhi ghun aesse rebbhung neng dalemma. Eyola bi’ kole’en lumpia se dari teppong jiya. Pas eghuring. Dhing karo ekaghabay le-olle, lumpia reya ebelli dalem kabada’an ghi’ matta.


Engok ghik bhuruh ngenep neng Hotel Pullman gehbey sittong acara bisnis. Kami e berrik kamar neng lantai duwek se luas ben nyaman bik pemandangan indah dek kottah e luar jendelah. Snag depak, engkok langsung entar dek resepsionis ghebey check in mereka cek ghetenah ben ngebhentoen delem proses check in. Marenah olle konci, engkok langsung atojhu dek tang kamar. E delem kamar, engkok ngejjhit bik fasilitasseh se luar biasa. Kamar andik kasor se nyaman, mejeh alakoh, TV layar datar, sampe minibar se e esse'en bik bennyak macem enoman bek ghuk-ghengghuk. Engkok ngerassah cek nyamannah ben puas bik fasilitas se e sediaaghi bik Hotel Pullman.


Areh riyah Fira epemole lagguh ben gurunah, polanah bedeh lomba basket neng GOR. Aherrah Fira ben kancanah se kellas numpak taksi  entar dek GOR gebey negguh lomba basket, lakar teppak jiyah se amaen pas tim deri sekolanah Fira. Depak dek GOR le rammeh ben sellak oreng. Ontongah negguh basket riyah gratis, selaen deri sekolaan Fira bennyak sekolaan laen se padeh negguh. Sepolo menet awal, gilok bedeh senyetak gol neng ring basket. Teppak neng babak slanjuttah molaen panas, tim laben molaen bisa memasok bal deng ring, tapeh tim sekolanah Fira lok terro kalah, tim sekolanah Fira bisa ngejher poin mepadeh bik tim laben. Pas teppak penentoan pemennang, tim laben bisa memasok bal deng ring tim sekolanah Fira, kabbih se nonton padeh ajerrit neng GOR. Meskeh tim sekolanah Fira kalah, keng pagghun kalah sportif.


Zakir Naik e delem pidatonah neng Peace TV teppak taon 2008, ngocak jhek serangan 11 September 2001 lambek jiah serangan rahasia se rang terangan e lakonen dek Menara Kembar WTC neng Amerika Serikat e lakonen bik Presiden George Bush dhibik. Pandhengan ben ajherannah Zakir se kontroversial riah le merrik abek eng bennyak pujien, keng lok dhiddhik kiah se merrik kritik peddhis. teppak 2013, ajiah olle penghargaan Dubai International Holy Quran Award polanah orengah se Islami. Penghargaan jiah e berrik bik HRH MOhammed bin Rashid Al Maktoum, Perdana Menteri Uni Emirat Arab ben sekaligus Penguasanah Dubai teppak eng jiah. tapeh setiah Zakir masok dek kontroversi ben neremah bennyak kritik.


Akhir-akhir riya e taon 2022 ta` pera` banjir edimma-dimma, tape ye ghunung leddhu`, gempa ben tsunami bede kiya. Mun bencana enga` ghunung leddhu` otabe banjir, masyarakat gi` bisa nyiapaghi bharang se parlo eghibe ghebey ngungsi misalla enga` kakanan ben aeng se cokop, kalambhi, HP ben jhe` loppa teka` sakone` nyambi pesse. Aslina se paleng penting riya ye nyalametaghi abe`na mun la ta` nutut pole. Tape selama gi` bisa ye ghunaaghi apa se bede pas dhaddhi kabhutoan penting e pengungsian ye ghibe. jhe` nya` bannya`, cokop settong tas bhai bhan oreng. ransel se ta` pate raja. Mun raja ye esabe`e dimma pas ngungsi, parcoma kiya.


Bedeh settong jhejhen se esennengen bik nak-kanak ngodeh ajiyah kerepe' kacah. Kerepe' kacah riyah egebey deri bohong ben tepong tapioka se egiling tepes pas eberrik bumbuh. Nak-kanak ngodeh bennyak dhujen gung-ghangghuk riyah polanah rassanah peddhis accen. Enyamaeh kerepe' kacah polanah riyah kerepe'en pes- tepes bening akadih kacah pas teppak'en e kakan gering kriuk-kriuk. Kerepe' kavah riyah bedeh tellok rassah peddhis cabbhi merah, cabbhi biruh ben accen gurih. kerepe' kaca riyah awet tahan sampek sebulen. Keng magghiyeh nyaman, lok olle ngakan kerepe' riyah nyak-bennyak polanah bumbu kimianah lok beccek gebey kesehadhen se nyamanah akrilamida. Mangkanah jiyah, jek nyak-bennyak ngakan kerepe' riyah mon bissa jek ngakan sekalean.


Bakso tamasok kakanan khas Indonesia. bakso umummah eghebey deri dheging sapeh se e bentuk deddih a cem-macem bentuk: badha se bhungkol,bentuk ateh, ben en-laennah. Bakso biasanah eghebey ngangguy dheging sapeh lokal otabeh impor. Jheman satiyah riyah, bakso deddih somberreh pesse ghebey se adegeng bakso. Biasanah bakso e saji aghi ngangguy kuwa so bihun, lebbhi nikmat pole ekakan so pangsit, ghuringan, ben krupuk. E jheman satiyah mala bakso badha se ejhuel delem bentuk frozen (e beku aghi), biasanah e jhuel e supermarket, mall, ben pasar. Hal riyah sajhen maghempang khususseh begi pecinta bakso ghebey anikmatih bakso. Deddih ba'an kabbhi bisah nyoba' sensasi cem-macemmah bakso e jheman satiyah sopajeh taoh ben se cocok ka jhilenah ba'an khususseh dha' oreng se senneng bakso.


Kantor se nyaman kiah merrik motivasi ghebey kita fokus alakoh. Teppak kita nemmoen otabeh mampu ngebey suasana kantor dheddhih nyennengin, kita bisa ngerassah enteng teppak alakoh. Kelakoan se kita lakoen bisa gheressah ghempang mon kita alakoh bik ateh se bhunga. Suasana se nyennengin se kita rassah mampu merrik motivasi male kita alakoh lebbi giat pola. Performa kita se bhagus tentoh dheddhih sala sittong nilai penting ghebey seoreng manajer ghebey nilai karyawannah. Mon le paham bik konsep riah, kita selanjutteh kodhu alakoh deemmah caranah ngebey kantor jiah lebbi nyaman ghebey kita alakoh. Sala sittongah lebet ngejegeh penampilan se bhagus. Bisa jiah penampilannah kita, penampilan kantor, otabeh bilik lakonah kita.


Teh tarik enoman se deri campornah teh ben susu se populer e Malayasia. Teh riyah enyamaeh teh tarik polanah delem aghebeyyeh teh riyah e rek-tarek. Benni ghun nyaman eyenom nga'-anga', teh tarik nyaman eyenom lep-cellep. Bahan ben carah aghebeyyeh cokop ghempang. Se pertama, massak aeng sampe' ngalkal, pate'eh kompor, pas pamasok teh tubruk. Salanjutteh, panengneng korang lebbhi 30 menit maren jiyah pas sareng. Langkah se katello', Sediaghi gellas rajeh, pas bherri' 2 sdm krimer kental manis ben 250 ml teh. Totta' pole ka delem gellas laen sambih tarek. Ulang kegiatan jiyah beberapa kaleh sampe' teh abhusa. Mon la abhusa, sabe' ka gellas saji.


Ban sadhajana neka samangken la serba digital kakabbhi, teknologi samangken paneka la ampon canggi ban kala ceppet dhari pekkerannah manossah. Samangken riah manabi entar ka man kamman lok parlo repot kesasar ban lok taoh ka jhalan tojjhuennah sampeyan. Cokop sampeyan nengghu hp ban keteg nyamah alamaddeh lastarennah dha' neka lajuh torok huntek jhalannah neka entar ka ka'dhimmah. Manabi sampeyan la ampon oneng kalabhan badhannah jhalanan jareah ban la norok aghin ghi paste dhepak ka tojjhuen e bandhing aghin sampeyan kodhu atanyah ka tong settongah oreng ghi paste lessoh kan ?. Aneka sala settong bhukte kacanggien teknologi se bedeh neng hp samangken.


Bada pole teknologi se bada neng sepatu. Sepatu ajiya bisa nebbhak otaba merri' tao jha' oreng se ngangghuy arowa bisa jhalan jhauna barampa,  bada barampa keya lemma' se epatada' dalem bakto lari jiya. Arowa lakar la bada teknologi se epasang neng sepatu jiya makle bisa aghuna ka oreng se ngangghuy. Oreng se ngangghuy jiya arassa ebhanto bi' sepatu jiya polana ya senga' jiya. Canggih lakar. Pada bi' teknologi se laen. Sepatu jiya keya arowa bada batrenya. batrena rowa tada' dalem bakto sabidhak are otaba du bulan. Keng pagghun ta' moda mon melle sepatu se la epasang teknologi neng dalemma. Arghana pagghun polowan juta keya. Sepatu ajiya seteya ghun bada neng merk Nike.


Samangken nak kanak ngodennah gengsi sarah manabi soroh wel juwel jyah sebab benne leellah nak kanak setyaan. Padahal manabi sampeyan onenge, oreng se bisa usaha jyah ban daddhi bisnis neka lakar ontongah rajeh jha' man toman sampeyan. Bisa pengaselannah neka du kale lipat dhari apah se lok sampeyan onenge. Kalakoannah neng roma ban sampeyan jughan bisa ngoros anak sadhajana lok e dhingghal manabi bedeh pa apah. Sampeyan cokop onenge bhein, melanah oreng se awel juwel jareah lakaran lok ghampang. Bhan pole neka lakaran lok ghaduwan carah paste ghaduwan neat se sae se eka'dhimmah jyah daddhi bhagiannah prosessah sampeyan daddhi oreng se lebbhi sae pole ka adha'eng.


Kaodi'an neng dhisa misalla reng bini' riyala kodhu jhagha lagghu, mun parlo sabellunna sobbuh la jhagha. Pertama gi' ta' adzan sobbuh jhaga atana'. Mun sateya atana' langsung ngecop, mu lambe' angghuy tomang. Mare atana' langsung ka saba'an nolonge lakena se alako e saba. Mare ruwa kadhang ye sampe' nyambi tenong otabe bhundhu'an nase' ghebey ngakan ban aban. Sampe' ka sore mare asar bhuru mole. Bhajang dzuhur ye ta' abhajang, tedung neng saba biasana. Bhuru datang biasa ngabes ghellu beremma tanemanna, teros ngalirraghi aeng se bede neng sombhar otabe aberri' aeng langsung mun jhet bajana eseram. Bede kiya mun begh aban se aberri' pestisida ben samacemma ma' elang hama ben gulma.


Melanah dhari pan saponapaj oreng se ghaduwan bisnis se rajeh ban jareya neka biasannah la ampon ghaduwan tor andhi' pengalaman se rajeh jughan. Pan saponapan oreng kodhuna la ampon ngataoen, melanah bisnis se rahe neka dhari usaha se kennek ghelluen. manabi dhari data jareya, pan saponapan nak kanak ngodeh neka ghaduwan mental se rajeh melanah mukkak usaha dhibi'. Namong lok diddhik jughan, manabi mereka neka kabannya'an lok ghaduwan modal awal se mukkak usaha, melana pan saponapan neka lok ghaduwan obheng epon. Se nyatannah bisnis epon e daddhi aghin melanah oreng oreng neka bisa alakoh e man kamman jaruah tor bisa ngalakone pan saponapan e man dhimman. Saenggha lakar ontongah se rajeh.


Sate Madhua engghi paneka kakanan se paleng kaula sennenge dhari kakanan khas Madhura laennah. Sate Madhura ka' dhinto acem macem, badha se dhari ajhem, dhaginga Sapeh otaba Mbek. se paleng nyaman neka dhaginga sapeh manorot kulah, amargha rassannah semmoh legghut ban palappannah ngaressep ka dhagingah. Regghannah cokop ghen 10 ebhu. Bumbu otabah palappannah neka se paleng joss pokok eng, badha bhabhang merannah bhan cabbi lete' serserrah. lappannah nompok pokok'eng. Badha jughan se palappah mera, nah aneka kulah lok pateh senneng amarga ce' kuattah rassah kencorrah. Manabi se rassah kecap otaba lappa biasannah dhujen, napah pole e tamba toman serser otaba paprika. Duh... rassannah aneka sate soargha.


Engko' perna nyongngo' ebbal neng lapangan se suporterra semma' bi' pemaenna. Ella dhing bada pemaen se salang tokol neng tengnga lapangan, suporter cora' noro' nokol keya. Apa pole waset se bada neng pengghir lapangan. Mon sala sakone', cora' langsong pokol keya. Engko' perna negghu perappa'en gharidu. Se nyama se nyongngo' rowa la salbut neng tengnga lapangan. Jha' se salang pokol ajiya suporter bi' pemaenna. Neng lapangan ajiya tada' polisi polana lombana ta' resmi otaba ta' ejaga bi' plisi. Mon kerana bada tokar senga' jiya, ya pagghun panitia se bisa maambu oreng tokar. Mon oreng laenna ta' bisa polana ta' andi' kowasa.


Barbel otaba alat berre' se maghabay kita neka kita bisa namba massa otot baghi pan saponapan oreng se terro namba berre' badhan se terro massannah neka namba ghellun. Melannah dhari pan saponapan olahraga jareya maghabay kita neka bisa ghaduwan badhan se sae ban bhagus nengalennah. Mela dhari ka'dhinto neng kennengannah gym ka'dhinto biasannah la ampon bannyak tor gennak sadhaja, saenggha sampeyan keng cokop bisa fokus ban tekon bein manabi sampeyan a latean ban ghaduwan pangaterroan badhan nah sampeyan neka bhagus tor sae. Mela dhari ka'dhinto kulah ghi nyaranaghinnah entar ka kennengan gym ban ghaduwan trainer otaba pelateh sopajha tehnik kah neka bendher tor lok ngasal.


Soleram laghu dari Riau. Andi’ arte se dalem parkara adhat ban aghama se ta’ bisa eghinaghi. Essena dari laghu jiya aropa sen-pessen ka ana’ se la tedunga. Pessen ma’le ajaga tengka ban ngormadhi. Pessen ghabay ajaga todus dalem ngadhebbhi kaodi’an. Salaen jiya, Soleram andi’ arte se adidi’ se ghu-ongghu masambhung taretan ban andi’ tojjhuwan majhau dari tokar sataretanan. Laghu jiya bisa enyanye’e bi’ na’-kana’ kene’ dalem kabada’an senneng. Laguna se ekeding pagghun aropa lagu neng-sennengngan. Neng esse budina, lagu Soleram etotop bi’ sen-pessen ma’le sakabbhinna reya bisa ajaga buddhaja se aghambaraghi kabada’an badana bhangsa reya. Lagu Soleram bannya’ ekeding neng man-dimman. Marghana lagu se asalla dari Riau jiya la eyako dhaddhi lagu se lakar dari Riau, Indonesia.


Hotel Camplong kennengan ngenep sebarghana bisa ekoca' moda, bada se abak larang. Se ejhuwal dari kennengngan reya aslina tase'en ban alamma. Teppa' bada e Dhisa Camplong Kabupaten Sampang e pengghir jhalan, eppol kalaban bhungkana cemara ban petthedhan se laen. Kabada'an alam se matennang dhaddhi kalebbiyanna kennengngan reya. apa pole mon la are competdha sonar mera bhur-nyembhur nyeram ka aing tase' se ajer-glejjer. Etamba monyena omba' se atal-bhintal dhaddhi settong kasettongan se masenneng ate. tape dari argha se moda jha' ngarep abak bannya' ban jha' bhandhingaghi maso hotel raja se atang-bintang. Tape bada kiya kamar se ekaghabay dari kaju pas asekot roma kona se cellep ban nyaman


Mie Mandes dheddhih berung mie setan paleng rammeh neng Bhengkalan. E luar arghenah se sajen ongghe, pelayanannah pagghun bhein kadik lambek. Se paleng biasa kejadien jiah es te deteng keadek deri mie nah. Pelayanan kadik riah biasanah ngebey pelanggannah ngabik es keadek padahal mie nah peddhis. Uruten deiyyeh neng beberempah bektoh ngebey pelanggan melleh es duwek keng ghebey yap-siap saompamah es le adek keadek tapeh mie ghilok deteng otabeh teppak mie deteng es'eh le kare dhiddhik. Mie ghilok deteng saongghunah bisa e ngerteaghi polanah berungah rammeh sarah. Tapeh kebiasaan merrik es keadek tapeh mie cek abitteh se deteng jiah akadik korang nyaman.


Mon odi' neng dhisa ban kaodi'anna apandhuman ka oreng se bada neng Kotta, arowa ta' osa kobater bannya'. Ta' osa sossa mon kerana terro ollena ontong bannya' dari dhisana ban mokka' usaha neng dhisa. Parkarana bannya' oreng se ta' mekker ban ta' sadar jha' neng dhisa areya bannya' badana. Bannya' bharang otaba kakanan se bisa epadhaddhi usaha. Emolae dari ne' kene'an, ajiya la bisa mokka usaha se dhasarra arowa dari apa se bada neng dhisa. Tape kakanan se paleng bannya'. Ghampang poko'en. Tape kadhang na' kana' ngodana arowa mele nyeggha ban entar ka lowar Kotta polana ngangghep neng dhisa reya tada' pa apa ban ta' bisa eyola. Sajan sampe' mekker jha' neng dhisa reya ta' bisa maontong bannya' ka kabhutowanna dalem odi'.


Bede beberapa cara mun terro olahraga`a nyellem. Nyellem salah settong se masok ka olahraga ngal bengalan. Kodhu e siapaghi beberapa cara ye ruwa dari kasiapan pakakassa, maseh bede kiya se ta` angghuy pakakas. Pertama siapaghi kalmbhi selam, kalambhina riya enga` kalambhi renang, tape biasana lanjhang dari attas sampe` ka babah. Kaduwe` siapaghi kacamata renang se begh raja se biasa e angghuy nyellem. Mare ruwa jhe` loppa angghuy soko katak ben alat bhanto pernapasan. Salaen ruwa ye kodhu endi` keahlian nyellem, ta` pera` kodhu bisa arennang tape ye kodhu nyellem kiya. Biasana bede ujian ghebey nyellem, apa lah addhu ghebey nyellem apa enje`, degghi` pas olle sertifikat penyelam mun la lulus ujianna.


Dhika manabi alomampa ka kaemmaa saos, dhika ta’ mabi nompa’ montor. Dhika bisa nompa’ sapeda dhibi'. Arapa ma’ dayya? Polana bannya’ oreng se terro entara ka kennengngan se so’–maso’, ghi’ nompa’ taksi otaba ngebbes. Pessena kadhang epaghemmet bi’ ongkossa. Sakeng nompa’ honda, kake bisa entar ka man–damman. Poko’ hondana kake lengkap rat–soraddha. Make entara ka kennengnga se so’–maso’, kake ta’ nambhu nyewa ojek. Kake bisa entar dhibi’. Se paleng bannya’ areya kadhang oreng se entar ka Nan–Sunan. Kennengngenna kan ghi’ so’–maso’. Lakar kennengngan se ta’ bisa nompa’ motor raja. Mon kake nompa’ honda, kake bisa ta’ lowang bannya’. Kake ghun bisa melle bensen ka Eppom.


A bisnis neka sala settong hal se kulah sennenge melanah lakar ghaduwan dhere daddhi wirausaha molaen dhari lambanah ghi' kanak neka. Melanah lamba'kulah dhujen nyareh obheng dhibi' ban dhujen ajuelen jaruah sampek samangken orientasinah neka pesse. Namong san la samangken neka kulah keng coman bisa taoh, melanah se e sareh kulah jareya apah se ekennal sareng masyarakat ka kulah. Kulah terro a deddhi jeregen se soghi ban ghaduwan manfaat ka bannyak oreng ban bala tatanggha neka. Kulah senneng a bisnis ban bisnis eka daddhi kalakoan ban somber rah kulah odhi' neka sebab dhari po seppo neka lakar la jwannah neka a dhagang jaruah daddhi lok bia e ganggu gugat pole.


Deny abelieh ka jebeh Berek. E Jhebeh Berek Deni Asakolah e perguruan tinggi otabe se enyama aghi Kuliah. Deny biasah nyambih le olle ghebey kancanah Krepek Tette. Krepek Tette le olle khas Madhura khususseh Kabuapaten Mekkasen se esambih Deny ghebey ibu kos moso cakancanah benni ghun Krepek Tette bedhe Kropok Tangguk, Krupok Puli, ben Pettes Pasean oreng Jhabah Barek biasanah senneng ka dhek seddhek. Biasanah mare aghi begi ghebey le olle moso Deny sabegien le ollenah pas epesa ghebey dhibi’en pas ngajek kancah kuliahnah aroja’an mon la bedheh bekto luang. Akancanah Deny senneng mon Deny mole pas belinah nyambih le olle dheri mekkasen.


pengalaman e Bhakto neng WBL alias Wisata Bahari Lamongan engghi Paneka pengalaman se tak Toman kulah loppaen. Kadhinapah bisa loppaen oreng aneka pengalaman preien pertama kulah ban kaloarga entar kaloar dhari polo Madhure dhunse ce' seppennah. Manabi entar ka Lamongan sampeyan bhakal atemmoh sareng Tase' se aberna Bungoh. Manabi sampeyan oneng Kabupaten Lamongan aneka ghaduwan ka' bungka'an se daddhi ceee khas Kottah Lamongan salah settongah ka'bungkaan se anyama Pohon Keppoh. Pohon genderuwo ca'en Reng Lamongan. Amargha ka' bungka'an neka ajerumben, tengghinnah dele 25 meter ban bhungkannah rajeh akadhi genderuwo. Ban parlo sampeyan oneng, bhungka'an Paneka badhanna Coman neng Lamongan se paleng bannyak. Berrit Sarah, Toman Alek kulah sakek Tabuk amargha e kenneng berrit neng ka' bhungka'an jariya. Sampe' samangken kulah enga'' Sarah.


Neng bannya' hasel pareksa'enna reng penter, salaen wajib parentana aghama, apasa areya andi' bannya' ghuna kaangghuy bhadhan. Kadhang bannya' oreng se ta' gharassa jha' apasa areya bisa mabaras ban bisa abanto makalowar panyaked se bada neng dalem bhadhan. Apasa koca'en bannya' hasel pareksa'enna reng penter, areya andi' ghuna mabhaghus jantong, makalowar racon se bada neng dalem bhadhan, mabhaghus ka ginjal, madhammangan ka bhadhan, otek dhaddhi bhaghus mon amekker, sampe' mabherse ka kole' ma'le tada' dari jraba' ban en-laenna. Apasa mon se segghut, arowa lakar abhanto ongghu ka bhadhan. Se ekoca' reng penter neng bannya' barta, buku, ban hasel pareksa'an arowa lakar ghu-ongghu. Apa pole neng bulan pasa. Ajiya mabherse panyaked. Ce' ontongnga oreng Islam bakto bulan pasa apasa. Ghi' olle ghanjharan pas ghi' olle aba' se sehat, se bhaghus, se epajhau dari panyaket. Ghi' laen bi' du'a'en.


Careta emolae dari kandhana tang emma'. Lamba' engko' ekoca' tegghel. Tegghel dari jhujjhu'enna rengnge'. Tang bhadhan ekoca' ganteng. Banne epenneng, pa-apa se aoba dari engko' perrena ngenom jhamo. Emma' bhan ghulagghu, bhan mangkadha ka sakola'an, nyoro engko' ngenom jhamo. Jhamo se ebelli emma' neng pasar. Jhamo jiya anyaman jhamo membha. Tang jan-dhujanan. Sateya, engko' kadhang ghi' sossa nyare jhamo membha jiya. Polana bannya' jhamo se abaddha plastek. Aherra jhamo memba ghi' ta' bannya' pole se ngaterroe maske reng-oreng se parcaja da' khasiyatdha pagghun nyare. Pasare'enna pada maposangan oreng. Keng sateya la bada se ajhuwal netteb. Dhaddhi reng-oreng ta' posang pole.


Susu aropa'aghi sala sittong enoman se kandung ah bhegus ghebey bheden. Hampir sakabbhinah oreng senneng ngenom susu, deri bheji', nak-kana', sampek se la usia tuwah. Bennya' kalsium ben protein se badha e delem susu. Deddih susu riyah abherri' manfaat ghebey tolang ben ghigih. Susu bhegusseh eyenom  2 gellas dhelem sa'areh sopajeh bheden bisah lebbhi sehat ben kowat. Biasanah susu riyah eyenom e bhektoh lagghuh ben malem. Susu Milky Moo aropa' aghi sala sittong produk susu se bhegus ghebey ajegeh kasehaten bheden. Nutrisi se tettep ejegeh e susu Milky Moo aghebey bheden segger ben kowat. Deddih majuh pasehat bheden ben kaluwarga kita kalaben ngenom susu Milky Moo secara rutin.


Olimpiade Barcelona, 1992. Sebidhek lemak ebuh pasang matah hadir neng stadion jiah. Kabbhi terro nyakseaghi event atletik besar neng ajang pede paleng rajeh neng planet bhumeh. Nyamanah oreng lakek jiah Derek Redmond, seoreng atlet berkak olimpiade asal Inggris. Impian paling rajenah jiah olle sittong medali olimpiade, apah bhein medalinah. Derek saongghunah le nrook ajang olimpiade seghilok eng, taon 1988 neng Korea. Tapeh eman beberempah saat seghilok eng atanding, ajiah ngalamen cedera tebhenah lok bisa norok alomba. Adek peleyan pole, olimpiade jiah ghellek kesempaten paleng bhagus ghebey jiah ngolle'en mempenah. Ajiah areh pembhukteannah, ghebey ngolle'en medlai neng nomor berkak 400 meter. Polanah ajiah ben bapak eng le alateyan cek kerasseh gheeby riah.


Bede sittong menu se asallah dheri Madureh. Nyamanah cumi massak celleng. Oreng biasah massak cumi se tintanah se celleng e bueng, ebherse'eh sampe bherse sarah. Tapeh ning madureh, massak cumi biasanah tinta celleng dheri cumi tak e buweng tapeh noro' e massak. Nyaman cumi celleng bumbu madureh. Polanah tinta cumi noro' e massak so cuminah, hasel kakanan dheddih celleng. Mon ngakan menu riah, biasanah ghighih norok abek celleng kiyah. Benyak oreng tak pateh ghujen polanah bernanah celleng, tapeh sebegien se laen tak masalah. Cumi iryah biasa e sajhiaghi moso nase' rames otaben ben nase' angak biasah pagghun nyaman. Oreng ning luar madureh pagghun bisa a massak kakanan riyah polanah termasok kakanan ghempang eghebey ben bahan bakunah ghempang e sareh.


Kakanan escargot ariyah ce' terkenallah ning Prancis. Kakanan se nganghyu bahan dhesar bekicot ariyah dhedhi menu populer ning resto-resti Prancis. Sapereng escargot biasanah ejhuel abek larang kisaran argeh 50 ebuh sampe 70an ebuh esseh 6 bekicot. Cara aghebeyyah ghun kareh siap aghi saoseh, se paling sedehana saosseh riyah ghun bhebeng poten ben mantegeh cair e campor. Saos ariyah pas olessin ka escargot se lamareh se becco sampek bherse, sampe lendirrah elang. Mareh eolesin pas bekicot dheh pamasok ka oven teros panggheng ning suhu175 drejhet ra-kerah 10 sampek 15 menit. Pas asteng mon la massak. Biasanah bede oreng se taburih keju kiyah ning attaseh escargot.


Bedeh enuman khas derih Madureh nyamanah bidheng pokak, mun cak jebenah Wedang Pokak. Biddheng riah andik bernah coklat. Abernah engak jiah polanah bedeh campurannah derih pon-rempon engak pekak, kaju manis, cengkeh, ben laenah. Mun mareh nginum biddheng jiah rassanah dek abek angak. Biddheng pokak bedeh se ngangguy guleh mera ben bedeh se ngangguy guleh pote. Mun terro a gebey-yeh caranah, se paleng utama riah pekak otabeh bunga lawang, kajuh manis, cengke, deun panden, guleh, jeih, sereh, ben deun panden. Mun la bedeh kabhi pas pemasok ke delem banci se bedeh aing ngalkal. Andhel kabbhi jiah sampe aingah kareh didhik. Pas enum tepak ngak-angak.


Bali daddhi kennengan andalan Indonesia, amargha bannyak turis loar neghara se epekot sareng pernanah alammah. Pantai kuta daddhi settong alasan oreng turis entar ka Bali. Salaen pantai kuta ternyata kan kuliner sareng sovenir ghabay le olle dhari Bali lakar la addhi daya tariggeh oreng turis jughan. salaen dhari neka faktannah sadhajanah wisata neng Bali neka bannyak reng turis senneng, lok hanya pantai Kuta bein, namong sadhajana pantai neng Bali. Kabersean pantai epon daddhi settong hal se menareg jughan. Hotel otaba vila neng Bali neka ampon lok usah e raghuaghin. Ban pole settong se paleng unik neng Bali, engghi ka' dhinto Kabudajhaannah se loar biasa. hampir sateap areh neka paste badha acara. Aneka se paleng e dhantos turis aseng.


Mon e Kabupaten Sampang bada Pa' Mi e Kabupaten Pamekasan bada keya kakanan se para' pada'a bahan ban ropana. tape se abhidahaaghi coma kowa maso emmi se eyangghuy. nyamana kakanan ghella' campor kowa otaba porkowa. Lamon Pa' Mi kowa sop se ecampor pettes, porkowa kowana para' pada'a maso rawon tape rassna bhidha. porkowa emmina ngangghuy mihun otaba so'on ban cambana biasana eghuring. kowana biyasan bannya' bang daun ghuringa kadhang kiya kowana eberri' lang-tolang tape lombrana ngangghuy pellem sanajjan tada' ta' rapa. porkowa ta' ngangghuy tahu biyasana coma ermmekghi krepe' tette otaba krepe' tenggang. mon oreng se ta' toman ngatela' duwa' kakanan reya biyasana pagghun nyangghu pada magghi saongghunna bhidha jhau.


Sadhajana pa apah samangken ampon la epeghempang sadhaja, bedeh pa apah la ampon neng tanang kita sadhaja. Melanah entar ka man kamman ben tak oneng jhalan kita coman mukkak hp ban kita bisa dhepak neng kennengan jareya. Sakeng dhari canggih nah robot samangken saengha bisa ngabanto kapdhi'annah manosah. Namong bidennah robot sareng manossah ghi, manabi manossah ontongah ghi' ghaduwan perasaan ban iman, namong manabirobot ghi lok ghaduwan. Bideh lakaran ceptaannah manossah sareng ceptaannah sakobesah, se eka'dhimmah neka lakaran lok pdeh fongsennah. Kabadhaan robot se canggi nekah lakaran ngabanto manossah tapeh jha' kalaep manabi robot jareya e cepta aghin sareng penterrah otaggeh manossah.


Chef Devina andik sittong buku resep. Bukunah ariyah nyamanah Indonesia Fusion Food. Chef Devina ajhuel buku ariyah ning benyak marketplace tapeh bede kiyah se masok ka toko buku engak Gramedia. Sittong bukunah ejhuel so argeh  satis dhupolo sampe satos pakpolo. Buku ariyah eterbit aghi pertama taon 2019. Mon melleh online buku ariyah tak pateh tebbel, dhedhi berre'nah ghun 350 gram, tak depak sakilo. Ning delem buku riyah esseh benyak resep beh Chef Devina. Bukunah abernah dhedhi se macah lebur ben tak bhusen. Sampe taon 2022 satiyah, buku resep ariyah la depan ka cetakan lebbhi deri sapolo kaleh dheri sakeng larisseh.


Berik nak-kanak ngebey seblak neng romanah Luluk. Mereka matung melleh ben merrik bahannah kadik biasa. Mereka melleh kerupuk, masako, ben ladaku. Laennah bu-bumbu ngalak neng deporah Luluk. Hamimah biasanah ngombok bu-bumbu kadik beng pote, beng mera, ben kencor. Ira se ngocek bu-bumbu ghellek bik cabbhi mera, sa'ang, ben buje. Marenah jiah Luluk se numis bu-bumbunah sampe ro'om. Engkok adentek sambih ngeiyehaghi mon nak-kanak atanyah bumbunah. Sang le ro'om, baru e tamba aeng dek bejhenah. Keropok eng e kalkal keadek neng panci laen, lok keloppaen e berrik minnyak male lok rekkak. Sang le massak, pinda dek bejhen ben dentek sampe seblak eng massak.


Nyoba ghellu mara nak kanak ngode. Sateya kan la canggih teknologina, ajhar mandiri se bisa ahasillaghi pesse dhibi' ben bisa aberri' ka oreng se bhutoh. Jhe' loppa ngangghuy sadekah kiya mun la sukses. Ajhualan lebat bengko riya justru bannya' hasilla, panengnga tade' biaya sewa bengko pas ye mun kasoh semma' ka katedungan kiya. Salaen ruwa ye nyamanna bisa nyambi lalakonna se bede e bengko. Mun pas bhutoh apa-apa ta' jhauh dari kennenganna e bengko. Nyaman ongghu aslina, pokok tao beremma maca peluang ben niat se ongghuwan. Tade' rogina mun nyoba'a. Sapa se bisa maca peluang, jeriya se bhakal sukses odi'na.


Bakso sala sittung kakanan se sengko' sennengih. Bakso riyah dheging se biasanah abentuk bungkol se ecampor degingah sapeh se seghut badha e Indonesia. Selaen jiyah bakso etambeih bumbu-bumbu ghebey pelengkap. Bahan-bahan se e guna' aghi e antaranah: dheging sapeh, teppong, potenah tellor, bhebeng pote, bhuje, petsin, ghuleh. Salaen jiyah bakso ecampor so kuwa, mie koneng, bihun, sawi, ben gubis. Kuwanah bakso biasanah bhenning deri kaldunah ko' sapeh. Bakso se nyaman biasanah teksturreh ta' terlalu kerras ben ta' pateh lecak. Mon bakso se bek gheli berarti lebbi bennya' degingah katembheng teppongah. Bakso e jheman satiyah acem-macem bentuk ben esseh. Badha bakso se abentuk ateh, badha bakso se deri deging ajem, badha bakso se deri juko' tase'.


Careta rakyat paneka manorot kulah kodhu jhaga kabadhaannah. Manabi parloh kodhu ghabay aghin settong buku careta sopaja lok elang ban versinnah cokop settong tor maloros careta fiktif laennah. Kabadhaan cereta rakyat neka bisa daddhi identitas sah settong daerah sopaja bisa terkenal sareng sadhajana masyarakat Nusantara. Salah settongah neka careta rakyat se paleng melegenda neka ghi Tangkuban perahu. Jareya oreng la ampon bisa enga' careta Tangkuban perahu neka asallah dhari kammah ban essennah caretannah apah. Intinnah pokok la padeh. Bisa daddhi sala settong media pangajharan dhalam dunnyah pendidghen samangken. Sopajha hal jareya siswa bisa nga onenge tor bisa taoh kabenderran tor pessen dhari careta jareya.


Soal wisata se oreng ghi` ta` bannya` tao neng e Situbondo, nyamana Pantai Banongan. Pantai riya kennenganna sa jalur bi` Pelabuhan Jangkar, Dhisa Jangkar. Mun Banongan kennengannga bisa lebat Pasar Pabrik ka deje terros notok sampe` lebat daerah SD Beringin 4. E Banongan lebbih bannya` kennengan mainna, barung jhualan kakanan ben nginuman. Salaenna ruwa mun pas bede acara per` e kennening karcis Rp 5.000,00, tape mun are biasa ye gratis. pas tase`na ye gi` bherseh tade` rombu-rombu, paleng rombu kaju malolo. Nyaman pole mun are minggu sore kadiye rammina oreng ngalencer akhir pekan, ye riya se e karcis tape pera` majer Rp 2.000,00 ghebey keamanan ben kabhersean.


Oreng se biasannah kabiasaan a berkak otabah a pede dhalam samengghuna neka bisannah lakar oreng se biasa ajhaga kasehadennah. Pan sapoanapn oreng daddhi jhalan sokoh otaba jogging neka sala settong kabiasaan olahraga se biasa elakoneh. Sebab sala le ghampang ban bisa e lakoneh bileh bein tor senapah bein sampeyan lakoneh hal jareya. Kabiasaan oreng se lakonnah lakaran dhujen olahraga neng dhimmah bein maghabay sadhajana biasa e lakoneh ban daddhi aktivitas re saarennah saengghha hal neka bisa e lakakoneh bileeh bein. Jha' sampek lo aolahraga manabi samanegghu jreya, sebbab hal neka lakaran ghebey ka panjennengan dhibi' ghabya kasehadan tor kabiasaan rutinnah sampeyan. Daddhinah a jhaga kasehadansopajha bisa dadhhi hal otaba kabiasaan se sae.


Dhing lagghu mon keng terro olleya pello, ta' osa rowet. Lagghu areya nyaman mon dhing aghabay lari. Lari neng embong se sakerana nyaman ka sokona. Ta' bhuto madateng bharang pa-apa. Mon kerana sokona sake' mon merre ka embong, cokop ngangghuy sepatu bhai. Olahraga lari areya ta' kera marowet. Bisa ekaolle pello ban masehadhan ka bhadhanna. Mon andi' panyaket jantong, areya kodhu tengate polana mon ta' kowat epaksa, arowa dhaddhi panyakeddha molat. Ghampang mon polana. Ta' karo andi' soko se kowat. Tape maske ghampang elakone, oreng kadhang sengka se ajhalana. Ta' bisa ghu-ongghu kodhu bhanare otaba ella' saare. La jiya se malarat eyangghuy neng dalem odi, se terro odi'a sehat.


Bede es seggger se bisah eghebey dhibik ning roma ben bahannah ghempang sarah e sareh, nyamanah Es Timun Serut. Nyamanah la Es Timun Serut, la pasteh bahan utamanah yeh temon. Es ariyah butho bahan-bahan engak jheruk nipis, es betoh, aing ben ghuleh, se terakhir la pasteh ye temon. Cara ghebeyyeh temon becco sampe' bherse, pas serrot angghuy serrodhen keju. Temon se la e seerot pas campor moso ghuleh ben berrrik jheruk nipis sakunik. Kabhi e campor pas tbhein aing moso es betoh. Dhedhih la es timun serut se seggher ben sehat. Es temon riyah bisah kiyah e tabhein biji selasih makle tabhe sehat.


Engkok ghik ennonah entarah alakoh deri roma. Kebetulan engkok le nandatanganin kontrak bik sala sittong perusahaan start up neng daerah Jhebeh Berek. Keng polanah engkok ghik adek mood ghebey alakoh, teppak sarah tang kancah atanyah engkok andik kegiaten apah njek. Engkok se le paham tebhenah langsung atanyah, "Kammaah kita?" Setenga jhem deri jiah kami le mangkat dek kottah ghebey negghuh gebetannah tang kancah atanding e lomba basket sekabupaten. Kami kedueh mangkat dek GOR. E dissah kami mon temmon bik kancanah tang kancah ben kami negghuh bhereng. Engkok sempet anyak tanyah selama negghuh soal aturan ben cara maennah bola basket jiah deemmah.


Pasaan aropaaghi bulan molja mongghu oreng Islam. Biyasana sabellunna dapa' bulan pasa bada bulan sya'ban ban reng-oreng e malem tartanto e bulan Sya'ban bhakal maca sorat Yasin tello kale ban atahlil. Bulan sya'ban ban pasaan argha sara polana ghun sataon sakaleyan, oreng Madhura senneng sara mon la dapa' ka bulan pasa ban e are partama pasa biyasana bannya' kakanan nyaman kaangghuy asaor. Abitdha pasa reya sabulan, tape se paleng mabhunga aslinna adhat e Madhura se bhan sorop monyena masjid ngacentheng ban malemma ramme maso se atarawi ban adarus. Nuansa pasaan reya ta'kera bada e bulan laen ban ta' bisa eghante, apa pole apasa bisa matada' dhusa se ataonan elakone.


Resa ben kancanah la mareh ujian akhir semester ning kampusseh. Resa pas ngajhek kancanah liburan ka Belitung. Kancanah Resa lakar lebur ajhelen. Ngeding e ajhek liburan ke Belitung, pas semangat sarah kancanah Resa. kancanah langsung aghebey rencana liburen ben biayanah. Resa ben kancanah sombhengan ghebey penginapan moso pesse ngakan. Mon tiket pesat ben melleh le-olle majer bhi'-dhibi'. Resa ben kancanah pas mangkat ka Belitung areh Senin samarenah ujien terakhir. Ka bandara e ateraghi moso reng tuanah Resa, pas nompak pesawat sampe Belitung. Ning Belitung Resa ben kancanah nginep ning penginapan seddhi' kennengan wisata Sekolah Laskar Pelangi se terkenal ruang. Risa ben kancanah nginep samingguh ning Belitung moso ajhelen dhe'mandhimman.


Tari Bedhaya areya tariyan se asalla dari kraton Yogyakarta se biyasa atampilaghi bi’ oreng bine’. Sabbhan tariyan reya ghun etojjhuwaghi da’ reng-oreng kraton malolo. Tari reya andi’ pandhuman lalako-lalako se anggun ban andi’ lalakon lambat ban locer. Tariyan reya eberri’ nye-monyean gamelan jhaba. Kalambhi se eyangghuy se nari areya kebaya jhaba. Eberri’ kaen jarik khas Yogyakarta ban pan-napan neng cetaggha aropa mahkota se barnana pada bi’ emmas. Tariyan Bedhaya andi’ arte se nyareta’aghi sosok spiritual Nyai Roro Kidul se epartajae oreng se ngowasae dhunna bhaten neng tase’ dajana Jhaba. Biyasana tariyan reya eyocol dhing bada acara raja. Bisa keya neng acara-acara se madateng oreng se ekennal bannya’ oreng. Keng sayang ghun bisa econgngo’ neng Yogyakarta.


Marena ngangghuy peralatan massak, alangkah bhagussa mun bherse`eh se sesuai ben prosedurra. Salah settongnga peralatan ghebey massak ye ruwa microwave oven. Pertama, ghunaaghi irisan lemon otabe aeng cokka ghebey maelang bau ben karena kakanan se la kerreng. kedua, abherse`eh pelat kaca secara teratur ben abe` dhibi` kodhu endi` ventilasi se bhagus pas abherse`e microwave oven. Se nomer tello` abherse`e lapisan karetta microwave nganghuy cokka. Jhe` loppa lapisan karetta microwave ebherse`e ben kaen se lembab ma` gheddhe`na bisa nyerrep. Bherse`e jendela microwave oven bi` camporan satengah cokka ben aeng, marena pakerreng.  Riyalah cara abherse`e micorwave secara singkat se bhender, salebbihna bisa nengghu e internet.


Olle asupan aeng se cokop sabbhen areh jiah cek pentingah ghebey kasehaten. Ngenom aeng bisa nyegghe dehidrasi, kondisi se bisa ngebey pekkeran lok jernih, se amarghe dek be-obenah mood, nyebabaghi bhedhen terlalu panas, ben ngara dek konstipasi ben betoh ginjal. Aeng adek kalorinah, dheddhih ajiah kiah bisa ngebhentoh ngerabet berrek bhedhennah abek ben ngorangen asupan kalori teppak e padheddhih subtitusinah nom-enoman se akalori, kadik se nes-manes te otabeh soda pada umummah. Ngenom aeng ajiah sala sittong cara se bhagus ghebey memasok cairan dek abek se lok andik kalori. Otabeh bik cara laen ajiah lebet ngakan kakanan se tengghi kandungan aengah.


Bektoh Roni gik SD teppak molean sekolah sereng duliyen entar ke romanah, agenteh klambih bik ngakan marenah jiyah pasteh langsung entar amaen futsal bik ca-kancanah. Roni mon amaen futsal bisa sampek kol empak sore. Mon le mole maen futsal, mesteh klambinah Roni becca bik keringet.  Roni mon amen futsal ampo deddhi kiper ampo deddhi se nendang bal. Roni mon amaen futsal segghut menang alaben sapa beih. Sakeng sennengah amaen futsal riyah san masok dek SMP Roni pas norok ekstrakurikuler futsal ben sereng norok lomba futsal neng man-dimman. Bapak ben ebhunah Roni sampek melleh agih sepatu futsal se anyar gebey Roni, makle semangat mon latean futsal.


Neng Indonesia neka ampon la onenge manabi badha acem macam aghama. Antara epon Islam, Kristen, Hindu, Budha, Konghuchu, ban Katholik. Ban dhari maseng-maseng aghama jareya ghaduwan ketab scceh bhi' dhibik edheng. Akadhi islam neka ketab ah Al-qur'an, Kristen sareng Katolik jareya Al-kitab, Hindhu aneka Weda, Budha jareya Tripitaka, ban Konghucu neka kitab ah Sishu Wujing. Masin-maseng ghaduwan ajharan bhi' dhibi' edeng sasoan sareng ajharannah tor kapercajhaannah bhi' dhibi' edeng. Kalaban badhannah ajharan ka'dhinto e arepaghin Indonesia jareya tettep akor ban salanjhanga bisa ngaregghain kabadhaannah maseng-maseng aghama. Sebab manabi ketab sateap aghama jareya ghaduwan elmonah bhi' dhibi' edeng ban la paste ngajaraghin hal se sae.


Endi' tatanggha e dalem odi' riya ce' pentingnga. Oreng kabhutoanna pertama ruwa salaen sandang, papan ben pangan ye lingkungan oreng se nyaman. Mun lingkungan tatangghana nyaman riya bisa adukung terpenuhi kabhutoan laenna. Mun ta' nyaman lingkungan kanca, tatanggha otabe keluarga paste ngalle alias ta' betah. Panyaman lah endi' pesse, bengko raja ben apa bhai bede, tape mun endi' tatanggha se bannya' ta' leburra ka abe' ye paste ngalle. Sabhaliggha mun pera' odi'na pas-pasan tape tatangghana bur lebur, mekker kiya se ngalleya, mun ta' terlalu kapepet masalah ekonomi ben laenna. Nyaman ongghu odi' mun tatangghana kompak pas ta' aghebey masalah cem macem.